БРИМОНАЛ 0,2% – medu.uz – Дорилар ҳақида маълумотлар ўзбек тилида\nHome Йўриқномалар БРИМОНАЛ 0,2%\nИСТЕЪМОЛЧИЛАР УЧУН МАЪЛУМОТ\nКўзга томизиш учун эритма\n(Brimonidinium tartrat) Бримонидин тартрати\nСиз дори воситангизни қўллашни бошлашдан олдин маълумотни тўлиқ ўқиб чиқинг.\nУшбу маълумотни сақлаб қўйинг. Эҳтимол, уни такроран ўқиб чиқиш учун керак бўлиши мумкин.\nКейинчалик бирон-бир саволлар пайдо бўлган ҳолларда шифокорингиз ёки дорихона ходимига хабар беринг.\nУшбу дори воситаси шахсан Сизга буюрилган. Уни бошқа шахсларга берманг. Агар уларда Сиздагига ўхшаш белгилар бўлса ҳам, у уларнинг соғлиғига зарар етказиши мумкин.\nАгар Сиз ҳар қандай ножўя таъсирни жиддий деб ҳисобласангиз ёки Сиз истеъмолчилар учун ушбу маълумотда таърифланмаган ножўя таъсирларни сезсангиз, илтимос, шифокорингиз ёки дорихона ходимига хабар беринг.\nИстеъмолчилар учун ушбу маълумотдан Сиз қуйидагиларни билиб оласиз:\nБРИМОНАЛ 0,2% нима ва у нима учун қўлланади\nБРИМОНАЛ 0,2% ни қўллашдан олдин\nБРИМОНАЛ 0,2% қандай қўлланади\nБРИМОНАЛ 0,2% ни қандай сақлаш керак\nБРИМОНАЛ 0,2% глаукома ёки кўз ички гипертензиясида (кўз ички босимини ошиши) кўз ички юқори босимини пасайтириш учун қўлланади. Уни мустақил ёки кўз ички босимини пасайтирувчи бошқа кўз учун эритмалар билан бирга қўллаш мумкин.\nБРИМОНАЛ 0,2% ни қўлламанг\nбримонидин тартрати ёки БРИМОНАЛ 0,2% дори воситасининг таркибига кирувчи бирон-бир компонентига аллергия (юқори сезувчанлик) да,\nагар Сиз депрессияни даволаш учун мўлжалланган айрим дори воситаларини (моноаминооксидаза ингибиторлари, трициклик ва тетрациклик антидепрессантлар) қабул қилаётган бўлсангиз. Ҳар қандай антидепрессантларни қўллаган ҳолларда шифокорингизга хабар беринг,\nдори воситасини болалар ва 18 ёшгача бўлган ўсмирлар ва эмизикли оналарга бериш мумкин эмас.\nБРИМОНАЛ 0,2% ни қўллаганда жуда эҳтиёткор бўлинг\nҚуйидаги ҳолатларда БРИМОНАЛ 0,2% ни қўллашни бошлашдан олдин шифокорингизга хабар беринг:\nагар Сизда депрессия, руҳий қобилиятларни чекланиши, бош мияни қон билан таъминланишини камайиши, юрак билан муаммолар, қўл-оёқни қон билан таъминланишини бузилиши ёки қон босимини бузилишлари ҳозирда бўлса ёки аввал бўлган бўлса,\nагар Сизда буйрак ёки жигар билан муаммолар ҳозирда бўлса ёки аввал бўлган бўлса,\nагар Сиз ҳомиладор бўлсангиз ёки эмизсангиз,\nагар Сиз автомобилни бошқарсангиз ёки машиналарга хизмат кўрсатсангиз, чунки БРИМОНАЛ 0,2% айрим пациентларда уйқучанлик, кўришни ноаниқлиги ёки кўришни бузилишини чақириши мумкин.\nБошқа дори воситаларини қўллаш\nБРИМОНАЛ 0,2% дори воситасини ва бир вақтда қўлланилаётган бошқа дори препаратларининг самараси бир бирига таъсир кўрсатиши мумкин. Шунинг учун шифокорингиз Сиз ҳозир қабул қилаётган ёки Сиз қабул қилишни бошлайдиган, шифокор рецепти бўйича бериладиган ҳам, шифокор рецептисиз бериладиган ҳам барча дори воситалари ҳақида хабардор бўлиши керак. Агар бошқа шифокор Сизга янги дори воситасини буюрмоқчи бўлса, Сиз БРИМОНАЛ 0,2% ни қўллаётганлигингиз ҳақида огоҳлантиринг.\nДори воситаси ухлатувчи, тинчлантирувчи, оғриқ қолдирувчи айрим дори воситалари ва алкоголнинг тормозловчи таъсирини кучайтириши мумкин. Агар Сиз кўзга бошқа дори воситаларини ҳам қўллаётган бўлсангиз, уларни бир вақтда қўллаш мақсадга мувофиқлигини окулистдан сўранг.\nБРИМОНАЛ 0,2% ни овқат ва ичимликлар билан қўллаш\nКўзга томизиш учун эритма ҳақида гап кетаётганлиги туфайли, уни қўллаш овқат ёки ичимликлар билан боғлиқ эмас.\nҲар қандай дори воситасини қўллашдан олдин шифокор билан маслаҳатлашинг. БРИМОНАЛ 0,2% ни одамларда ҳомиладорлик даврида қўллашнинг хавфсизлиги ҳозиргача аниқланмаган. Ҳомиладорлик даврида БРИМОНАЛ 0,2% ни фақат она учун даволашдан кутилаётган фойда ҳомила учун бўлиши мумкин бўлган хавфдан устун бўлган ҳоллардагина қўллаш мумкин.\nАвтомобилни бошқариш ва машиналарга хизмат кўрсатиш\nКўз учун дори воситасини қўллагандан бироз вақт ўтиб, автомобилни бошқариш ёки машиналарга хизмат кўрсатиш қобилиятини пасайтириши мумкин бўлган кўришни хиралашиши пайдо бўлиши мумкин. Шунинг учун бу фаолият турларини дори воситасини томизгандан 20 минутдан кейин бажариш тавсия этилади. БРИМОНАЛ 0,2% кейинчалик автомобилни бошқариш ёки машиналарга хизмат кўрсатиш қобилиятини пасайтириши мумкин бўлган толиқиш ва/ёки уйқучанлик чақириши мумкин.\nБРИМОНАЛ 0,2% нинг таркибидаги айрим компонентлар ҳақида муҳим маълумот\nДори воситаси консервант – бензалконий хлориди сақлайди. Бензалконий хориди юмшоқ контакт линзаларга кириши мумкин, шунинг учун БРИМОНАЛ 0,2% қўлланилгандан кейин контакт линзаларни таққунча камида 15 минут кутиш керак.\nБРИМОНАЛ 0,2% одатда қуйидагича қўлланади:\nАниқ дозани ва даволаш давомийлигини ҳар доим шифокор аниқлайди. Агар шифокор ўзгача буюрмаса, кўзга 1 томчидан 12 соат интарвал билан кунига 2 марта томизилади. Агар Сиз БРИМОНАЛ 0,2% ни кўз учун бошқа эритмалар билан бир вақтда қўллаётган бўлсангиз , кўз учун бошқа эритмаларни томизишдан олдин 5-15 минут кутинг.\nДоза ошириб юборилганда ёки бола томонидан тўсатдан ичга қабул қилинганда дарҳол тиббий ёрдамга мурожаат этинг.\nАгар Сиз дори воситанинг бир дозасини томизишни унутган бўлсангиз, Сиз буни эслаган заҳотингиз амалга оширинг. Лекин агар кейинги дозани томизиш вақти келган бўлса, ўтказиб юборилган дозани тўлиқ ўтказиб юборинг ва одатдаги дозани қўллашни давом эттиринг.\nДори воситасини қўллашдан олдин ҳар доим қўлларни ювинг. Дори воситаси қуйидагича қўлланилсин:\nҲимоя қалпоқчасини очинг. Бошни бир оз орқага қаратинг ва юқорига қаранг. Флаконни туби билан юқорига қаратинг ва пластмасса флаконни сиқиб буюрилган миқдорда томчиларни конъюнктивал қопчага томизинг. Томизганда флакон кўзларга ёки қовоқларга тегиши мумкин эмас. Ифлосланишни олдини олиш учун қалпоқчани зич ёпинг.\nБу дори воситасини қўллаш бўйича саволлар пайдо бўлса, шифокоригизга мурожаат этинг.\nБарча дори воситалари каби БРИМОНАЛ 0,2% гарчи ҳаммада ҳам номаён бўлмасада, ножўя таъсирлар чақириши мумкин.\nАйрим маҳаллий (кўз томонидан) ёки умумий нохуш таъсирлар кузатилиши мумкин.\nБўлиши мумкин бўлган маҳаллий нохуш таъсирларга: ачишиш, санчиқли оғриқ, кўзларни таъсирланиши, кўзларда ёт механик жисм ҳисси, кўзларни қуриши, кўзларда оғриқ киради. Шунингдек кўришни ноаниқлиги, кўз ёшини ҳаддан ташқари кўп ажралиши ва кўзлардан секретни ажралиши ҳам пайдо бўлиши мумкин. Шунингдек ёруғликка юқори сезувчанлик пайдо бўлиши мумкин: кўзларни, қовоқларни қизариши, конъюнктивани оқариши, қовоқ ёки конъюнктивани шиши, конъюнктивада тугунларни пайдо бўлиши, жуда кам ҳолларда камалак пардани яллиғланиши ёки қорачиқни торайиши пайдо бўлади. Бу нохуш таъсирлардан айримларини дори воситасининг таркибидаги бирон-бир компонентга юқори сезувчанлик чақириши мумкин.\nКузатилиши мумкин бўлган умумий нохуш таъсирларга қуйидагилар киради: оғизни қуриши ҳисси, бурун шиллиқ қаватини қуриши, бош оғриғи, толиқиш, уйқучанлик, бош айланиши, меъдада оғриқ, одатдаги бўлмаган овқатларга иштаҳани ошиши, умумий ҳолсизлик, депрессия ва юрак уришини кучайиши.\nДори воситасини 25°С дан юқори бўлмаган ҳароратда сақлансин, совуқ ва муз таъсиридан ҳимоялансин. Ёруғлик таъсиридан ҳимоялансин.\nДори воситасини ўрамида кўрсатилган яроқлилик муддати ўтгач ишлатиш мумкин эмас. Очилган флақон 28 кун давомида ишлатилсин. Дори воситаси кўзга томизилганда флакон дарҳол ёпилсин. Болалар ололмайдиган жойда сақлансин.\nАгар Сиз қопқоқдаги биринчи очиш ҳимоя тасмаси бутунлигини бузилиши сезсангиз, БРИМОНАЛ 0,2% ни қўлламанг. Бундай ҳолларда дори воситасини дорихонага қайтаринг.\nДори воситаларини оқава сувларга ёки маиший чиқиндиларга ташлаш мумкин эмас. Сиз бошқа керак бўлмаган дори воситаларини утилизация қилиш бўйича дорихона ходимидан сўранг. Бу чоралар атроф-муҳитни ҳимоя қилишга ёрдам беради.\nБРИМОНАЛ 0,2% нима сақлайди\nДаволовчи восита бўлиб 1 мл эритмада 2 мг бримонидин тартрати ҳисобланади.\nЁрдамчи моддалар: бензалконий хлориди (консервант), натрий хлориди, гипромеллоза, вино кислотаси, натрий тартрати дигидрати, натрий гидроксиди (рН ни мувофиқлаштириш учун), инъекция учун сув.\nБРИМОНАЛ 0,2% қандай кўринишга эга ва ўрам ичидагиси\n1 х 10 мл, 1 х 5 мл, 3 х 5 мл (томчилагичли полиэтилен флакон)\nОлдингисиБриллиант кўки 1% спиртли эритмаси01.05.2018


Ўзбекистон Республикаси мустақиллигининг 29 йиллигига\nЎзбекистон Республикаси мустақиллигининг 29 йиллигига 24.07.2020 12:47\nБу муаммонинг ҳал қилиниши, ҳеч иккиланмай айтишимиз мумкинки, мамлакатимиз ижтимоий ҳаётида инқилобий воқеа бўлди. Шу ўринда бу кўпчиликнинг кўнглидаги иш шахсан Президентимизнинг ташаббуси ва саъй-ҳаракати натижаси эканлигини алоҳида таъкидлаш лозим.У кишининг оддий халқ ҳаётини яхши билиши, бир вақтлари ёшлигида ўзи ҳам мана шу муаммога дуч келгани, ижтимоий тармоқлардаги аҳолининг чиқишлари ва мурожаатларини назардан қочирмагани айни муддао бўлди, дейишимиз мумкин. Бу минглаб ватандошларимизнинг ҳаётида ижобий из қолдириб, улар ўзини шу Ватаннинг тенг ҳуқуқли фуқароси, шу юрт эгаси сифатида ҳис қилиб яшаши, фахрланишига сабаб бўлади. Кейинги авлодлар ҳам ҳукуматнинг бу қарорини ҳали кўп миннатдор бўлиб, тилга олади.\nЖадаллик билан амалга оширилаётган ислоҳотлар, ўзгаришлар замирида оддий одамлар манфаати устувор экан, халқимиз бугунги синовли кунлардан ҳам эсон-омон ўтиб, янгидан-янги марраларни забт этаверади. Зеро, халқ ва ҳокимият бирлиги муваффақиятларимиз, ёрқин келажагимизнинг бош омили, негизидир.


Хитой "коронавируснинг ҳақиқий ватани"ни айтди | Azon.uz - Ахборот-таҳлилий портал\n4096 10:08 30.11.2020\nҲозирда бутун дунёга тарқалган коронавирус инфекцияси Ҳиндистонда ўтган ёзнинг бошларида пайдо бўлиши мумкин экан. Касаллик генезисининг ушбу тахмини Хитой Фанлар академиясининг бир гуруҳ тадқиқотчилари томонидан илгари сурилган.\nОлимларнинг таъкидлашича, ҳаддан ташқари иссиқ об-ҳаво туфайли мамлакат аҳолиси ҳайвонлар билан бир ўзандан сув ичишга мажбур, бу эса одамнинг коронавирус юқтиришига олиб келган. Мутахассислар ушбу версия баъзи маълумотлар, яъни COVID-19 мутациясини ҳисобга олган ҳолда филогенетик таҳлиллар натижасида тасдиқланганини айтмоқдалар.\nEвропа илмий жамоатчилиги ушбу фикрга шубҳа билан қарашди, деб ёзади Daily Mail. Шундай қилиб, Глазго университети хитойлик олимларни тарафкашликда ва Ухан шаҳрида касалликнинг бошланишини аниқ кўрсатадиган кўплаб эпидемиологик маълумотларни ҳисобга олмаганликда айблади.\nАввалроқ Россия Соғлиқни сақлаш вазирлиги аҳолида коронавирусга қарши иммунитет пайдо бўлиши учун эмлаш кераклиги, бу ҳатто коронавирусга чалинган одамларга ҳам керак бўлиши мумкинлигини билдирганди.\nМахсус коронавирус олимлар


Партиямиз сафида 100 минглаб педагоглар борлигидан фахрланамиз - Ўзбекистон овози газетаси\nПартиямиз сафида 100 минглаб педагоглар борлигидан фахрланамиз\nЎзбекистон ХДП Марказий Кенгаши Тошкент шаҳар ва Тошкент вилоят кенгаши билан ҳамкорликда Муқимий номидаги мусиқали драма театрида «Эъзозда ва эътибордасиз, азиз устозлар» мавзусида маънавий-маърифий тадбир ўтказди.\nЎқитувчи ва мураббийлар куни муносабати билан ташкил этилган тадбирни Ўзбекистон Халқ демократик партияси Марказий Кенгаши раиси Улуғбек Иноятов кириш сўзи билан очиб, педагогларни касб байрами билан табриклади:\n– Ўқитувчи ва мураббийлар куни, умумхалқ байрами арафасида аввало ўзимиз ўсиб-улғайган қадрдон мактабимиз, бизга эъзгуликдан сабоқ берган меҳрибон муаллимларимиз, улар билан боғлиқ илиқ ва самимий хотиралар эсга тушади.Мамлакатимизда педагог ходимларни эъзозлаш, меҳнатларини муносиб рағбатлантириш, ижтимоий ҳимоясини кучайтириш бўйича улкан ўзгаришлар бўлмоқда.\nЎзбекистон Халқ демократик партияси Сиз, азиз ўқитувчи ва мураббийларга катта ҳурмат билан қарайди. Партиямиз сафида 100 минглаб педагоглар борлигидан фахрланамиз. Бу бизга катта куч ва суянч беради, зиммамизга катта масъулият юклайди.\nХалқ демократик партияси сайлов кампаниясига киришар экан, ўз Сайловолди дастурида таълим тизими билан боғлиқ бир қатор муҳим ташаббусларни илгари сурмоқда. Хусусан, таълим тизимида ижтимоий тенгликни таъминлаш, инклюзив таълимни ривожлантириш, қишлоқ жойларда меҳнат қилаётган педагогларга қулай шароит яратиб бериш, уларнинг ижтимоий ҳимоясини кучайтириш масалалари Сайловолди дастуримизда алоҳида ўрин тутяпти.\nБайрам тадбирида халқимизнинг суюкли шоираси, партиямиз фаоли Зулфия Мўминова ўқитувчи ва мураббийларга эзгу тилакларини билдириб, ушбу касб эгаларининг фидойи меҳнати улуғланган ижод намуналаридан ўқиб берди.\nШундан кейин Муқимий номидаги мусиқали драма театри ижодкорлари томонидан саҳналаштирилган спектакль намойиш этилди. Сермазмун, айни пайтда, қувноқ саҳна асари ўқитувчиларга бир олам завқ ва хушкайфият улашди.\nЎзбекистон Халқ демократик партияси ташкилотлари Ўқитувчи ва мураббийлар куни муносабати билан мамлакатимизнинг барча ҳудудларида байрам тадбирлари ўтказмоқда.


Сафед Булон суви тўсилди\nСув йўли тўсилганидан шикоят қилган Сафед Булон аҳолиси бу ҳолат қишлоқ деҳқонлари аҳволини янада оғирлаштириб юборишидан ташвишланмоқдалар.\nҚирғизистоннинг Жалолобод вилоятидаги Олабуқа туманига қарашли Сафед Булон қишлоғи аҳолиси 17 май куни тинчлик митингига чиққанидан кейин қишлоқ қамал қилингани етмаганидай, эндиликда қишлоққа сув ҳам берилмай қўйилганидан шикоят қилмоқда.\nСафед Булон қишлоғида истиқомат қилувчи Жамол ака қишлоқ аҳлининг қирғиз элига эътирози йўқлигини айтади. Унга кўра, вазиятни мафия таранглаштираяпти.\n- Қирғиз мафияси томонидан қамал қилинди қишлоқ, қирғиз халқи томониданмас. Қирғиз мафияси билан орган қилаяпти. Иккаласи бир бўлиб, шунақа қилишаяпти. Сафед Булон лидериларни топширишасан, дейишаяпти. Халқнинг ичида лидер йўқ. Ҳаммаси тинчлик бўлсин деб, мустақил равишда митингга чиққан йигитлар. Битта ҳам бошлиғи йўқ. “Лидерларни топширасан” деб, кечаям қишлоққа органнинг болалари келган экан, халқ йиғилиб, “шунча элни отасан, кейин олиб кетасан”, деб ҳайдаб чиқарибди, деди Жамол ака.\nУнинг айтишича, ҳозирда қишлоққа келадиган сув ҳам иҳота қилинган. Бир неча кун аввал сафедбулонлик 20 нафар йигит қишлоққа сув келувчи Оқтом қишлоғига боришган ва у ердаги аҳолидан кечирим сўраб, сув беришларини сўрашган. Бироқ уларнинг уриниши натижа бермаган.\nЖамол ака қамал натижасида қишлоқда турли муаммолар юзага келганини айтади:\n- Ҳаттоки туман марказига боришга имконимиз йўқ. Кредит олганларимиз банкка етолмаяпти - йўл тўсиқ. Сув йўқ. Ичимлик сувини, қўшни қирғиз қишлоғидан келадиган еридан “заҳарлаб қўйишмасин” деб, ўзимиз узиб ташладик қишлоққа киришида, улар узмаган лекин. Биз сувни ариқдан ичаяпмиз. У томондан келмайдиган булоғимиз бор, ўшандан ичяпмиз.\nОзодлик: Суғориш суви қайси қишлоқдан келади сизларга?\n- Оқтом қишлоғидан келади. Ўша тўполон бўлганидан бери, 10 кун бўлди, ҳеч ким сув бермайди. Сувга борса, “дўппинги еч, эй сарт” деган хақоратлар билан бизни сувчиларимиз сув ололмасдан қайтиб келишиб ўтиришибди, деди Жамол ака.\nЎз исмини ошкор этилишини истамаган сафедбулонлик суҳбатдошларимиздан яна бири қишлоққа сув берилмаётгани сабабли қишлоқ дехқонлари ҳам катта зарар кўраётганини айтди:\n- Ҳозир айни буғдойларни, картошкаларни суғорадиган вақт бўлди. Ҳозир бир марта сувдан қолса, экинларга катта зиён бўлишини ҳамма билади. Буғдой бошоқлаганда, деҳқончиликда бошоқ суви, деб қўйишади. Буғдойнинг донини тўлдириб, унинг ҳосилдорлигини, центнерини кўпайтирадиган сувда ҳозир. Энди сув йўқ бўлса, центнеригаям зиён етади. Бу дегани, ҳозир қишлоқда кўпчиликнинг тирикчилиги деҳқончилик билан, деҳқончиликка зиён етди, дегани. Бу бутун бир қишлоққа зиён етаяпти, дегани. Худонинг раҳми келиб, озгина ёғингарчилик бўлиб, чидаб турибмиз. Агар ёғингарчилик бўлмаса, бир ҳафтада ҳосилдорлик йўқолади, деди сафедбулонлик деҳқон йигит.\nСуҳбатдошимиз қамал туфайли бирон ерга арз қилиб боришнинг имкони бўлмаётганини айтар экан, маҳаллий расмийларга қилинган арзлар самара бермаганини ҳам қўшимча қилди.\nЭслатиб ўтамиз, Қирғизистоннинг Жалолобод вилояти Олабуқа тумани Жданов қишлоғида 16 май куни маҳаллий халқ дружиначилари билан нотаниш қирғиз йигитлари ўртасида жанжал чиққан. Натижада бир ўзбек йигити пичоқдан жароҳатланган. Шундан сўнг ҳамма қишлоқларга ўзбеклар ёрдам сўраб телефон қилишади ва тумандаги ўзбеклар воқеа жойида тўпланишади.\n17 май куни эса олабуқалик ўзбеклар турли низоларнинг олдини олиш мақсадида туман марказида тинчлик митинги ўтказадилар. Бу эса туманда истиқомат қилувчи қирғизлар орасида “ўзбеклар бостириб келаяпти” қабилидаги миш-мишларга сабаб бўлади. Шундан сўнг асосан ўзбеклар истиқомат қилувчи Сафед Булон қишлоғи аҳолиси мазкур митингни уюштирганликда айбланиб, қамал қилинади.\nБироқ туман расмийлари буни қамал сифатида баҳоламайдилар. Бу ҳақда бизга 23 май куни Олабуқа туман ҳокими Улан Бимурзаев айтган эди.\n25 май куни сафед булонликлар билан қилган суҳбатимиздан сўнг Жалолобод вилоят губернатори Бектур Асанов билан телефон орқали сўзлашдик. Губернаторга кўра, қишлоқда ҳозир ҳеч қандай қамал йўқ:\n- Мен ҳозиргина гаплашдим. Олабуқада ҳаммаси жойида, ҳеч қандай қамал йўқ Сафед Булон бўйича. Фақат ўша ерга юқоридаги қирғиз қишлоғидан сув келар экан, ўшани тўхтатиб, беришмаётган экан. Ҳозир туман ҳокими Сафед Булонда юрибди, насиб қилса, 1-2 соат ичида масала ҳал қилинади, деди Жалолобод вилояти губернатори Бектур Асанов.\nЖалолобод губернатори, шунингдек, 17 май куни Олабуқада ўтказилган тинчлик митинги юзасидан ҳам қонун доирасида иш кўрилишини айтди.


Президент Шавкат Мирзиёев илк марта босма нашрга интервью берди - zarnews.uz\nПрезидент Шавкат Мирзиёев илк марта босма нашрга интервью берди\nШерзод Асадов Президентнинг ҳафталик иш режаси билан таништирди.\nШунингдек, Ўзбекистон Президентининг тадбиркорлар билан “очиқ мулоқоти”га фаол тайёргарлик кўрилмоқда.\n17 август куни “Янги Ўзбекистон” газетасида Президент Шавкат Мирзиёевнинг интервьюси чоп этилади. Газета бош муҳаррири Салим Дониёров билан бўлган ушбу суҳбатда Ўзбекистоннинг охирги 5 йилликдаги ривожланиш йўли, ички ва ташқи сиёсати, ҳозирги кундаги устувор вазифалар ҳақидаги сўз боради.\n«Ишончим комилки, бу суҳбат кенг қамровлилиги, фактларга бойлиги ва дастурий аҳамиятга эгалиги билан барча ватандошларимизда, шунингдек, хорижий экспертларда катта қизиқиш уйғотади», деди Президент матбуот котиби.\nТеглар: Шавкат Мирзиёев газета


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Юрагимда сақлаганларим: Совуқ томчидаги муҳаббат\t16:52, 30 март 2016\tҲар гал мухлислардан келган янги мактубларни қўлга олганда юрагимизда қизиқиш туғилади. Чунки ҳар бир хат битта олам, битта тақдир. Кимдир қувончини бўлишса, кимдир дардини ёради. Баъзан номалар юзимизга кулги ёйса, айрим чоғларда кўзларимизни ёшлайди. Жиззахлик Дилором исмли мухлисамиздан келган хат ҳам шулар жумласидан...\n“Сиз талабаликнинг олтин даврида топиб олганим — жавоҳирим эдингиз. Ҳа, тағин исмингиз ҳам Жавоҳир. Ўша тиллога тенглашолмайдиган дамларимнинг ёрқин хотираси бугун зулмат қоплаган ҳаётимни тундаги шамдек липпиллаб ёритяпти. Ҳа, худди шундай. Ундан ортиғи эмас. Чунки бошимга тушган бу тун шу қадар қоронғи ва узунки, ҳали-бери ҳаётим қуёши бош кўтармайдигандек, ҳали бери тонгим отиб, кунларим ёришмайдигандек...\nО, ўша талабаликнинг бир сониялик бахтли онига мен бугунимни бутунича алишишга тайёрман! Ҳа, бугунги асрлардан узун кунларимни сонияга ҳеч иккиланмай алишаман! Афсус, сизнинг ўша пайтдаги муҳаббатингизни бугун топиб бўлмаганидек, унинг изларини ҳам қайтариб бўлмайди. Эслаш мумкин! Эслаб жилмайиш мумкин. Шу ҳам ҳатто айни дамдаги танамни қоплаган азобни бир зум бўлса-да, тарқатади. Тавба, наҳот бугун менинг хотирадан бошқа оромим қолмади?\nБаҳорнинг ўйноқи кунлари. Осмон бир “хўмраяди”, бир “кўз ёш тўкади”, бир “қаҳ-қаҳ отади”. Эрталаб амалиёт ўташ учун таниш мактаб сари йўл олганимда қуёш чарақлаб турганди. Метрога тушиб, ўн беш дақиқача йўл босдимми, йўқми, чиқсам, осмоннинг “қовоғи солиқ”. Мактабда бор-йўғи бир соат бўлдим. Бу пайтда ҳам ҳали шамол бўлса, ҳали қуёш кулиб роса ўйин кўрсатди. Дугонам Малоҳат билан кутубхонага боришни режа қилиб қўйганим учун ортимга шоша-пиша қайтдим. Метродан чиқсам, ҳавонинг авзойи буткул дабдала. “Автобусга чиқсаммикан... Э-э-э, бир югурсам, ётоқхонага етаман. Йўлга сарфлаган пулимга бир кило картошка беради-ю...”\nЎзимча шу ўйда катта кўча қолиб, дарахтзор оралаб югургиладим. Мен шошганим сари, шамол ва булутлар ҳам нимагадир улгуриши лозимдек, ошиққандек “Гумбур-гумбур, қарс” қилди-ю, жала қуйса денг. Шунақа шатирлаб қуя бошладики, беихтиёр йўл ўртасида тўхтаб қолдим:\nЁмғирнинг шиддати янада кучайди. Томчилар зарбидан “чанг” чиқиб, атроф хиралашди. Юрагимни ваҳима қоплади. Бир қадам ҳам боса олмай, қоққан қозиқдек қотдим. Мендан олдиндаги йигит-қизлар ҳам қийқирганча югуриб, кўринмай қолишди. Уларнинг ортидан югурмоқчи бўлдим. Лой аралаш сувда оёғим сирпаниб, юзтубан тушишимга оз қолди. Ортимдан кимдир чаққонлик қилиб қўлимдан тутмаганида ерда шилтаи шалаббо бўлиб ётармидим...\n“Зонтик” олиб чиқмассиз-да! — дея бақирди ёнимдаги халоскорим. — Ивиб кетибсиз-ку! Кўйлак ҳам момақалдироқдан қўрқиб, сизга ёпишиб олибди.\nУнинг қўлимни янада қаттиқроқ сиққанини сездим. Шу билан мени судрагудек бўлиб югура кетди. Ётоқхоналарнинг қораси кўриниб, асфальт йўлга чиқдик. Сиз қайси томонга? — тўхтади у.\nЮзига қарашга уялганим учун ерга қараб туравердим. Чунки танамга чиппа ёпишгани кўйлагимнинг либослик ҳоли қолмаганди. Қайси ётоқхонада турасиз? Манг, югуринг! — қўлимга соябонини тутқазди.\nУ жилмайди. Шунда кулгичи борлигини кўрдим. Яна сувдан сочлари ҳам жингалак тортганди. “Чиройли йигит экан”, хаёлимдан ўтказдим ва шошиб дедим:\nЮгуринг дедим сизга! Қайси ётоқхонада турасиз? Қўрқманг, кейин ўзим бориб оламан, “зонтик”ни. Совқотдингиз. Лабларингиз, кўкарди. Чопинг...\nЕрга киргудек бўлдим. Ортиқ унинг ёнида шу аҳволда туришга юзим чидамади. Раҳмат, — дедим-у соябон билан ўз ётоқхонам томон қадам ташладим.\nСиз ёнимда бўлмасангиз совуқ! * * *\nЧунки сизнинг муҳаббатингиз, меҳрингиз билан ҳаётим ҳаддан ортиқ гўзаллашганди. Шунга ўрганган эканман. Ҳар доим шундай бўлади, деб ўйлабман. Шундай ўйлаганим учун ҳам севгим учун курашдим, ота-онамга қарши чиқиб Навоийдан Жиззахга келин бўлдим. Иссиқ чеҳрангиз, ширин тилингиз билан ота-онамнинг ҳам кўнглига йўл топдингиз. Йўлни ўйлаб қаршилик қилганмиз-да! Бўлмаса, бирдан Дилоромни сизга қўшқўллаб топширардик, — дейишарди улар тўйимизга қарши чиқишганидан ҳижолат бўлиб.\nМангу, абадий бахт оғушида яшайдигандек ҳис қилардим ўзимни. Афсус, Аллоҳ учун ўзи бунёд этган нарсани вайрон этиш мушкул эмаскан. Ҳаммаси бир зумда рўй бергандек. Албатта, мен учун шундай. Чунки бахтдан қамашган кўзларим сизга яхшироқ қарашга, гумонланишга йўл бермаган.\n— “Гуля” деган қўнғироқ қиляпти. Ким у? — дедим телефонингизга ҳайрон бўлиб қарарканман.\nБу ҳамкорингиз кун келиб оиламизга ҳам “ҳамкор” бўлишини билганимдами?\nМана шу гап ҳам юрагимга шубҳа солмади. Йиғлаб, сиқтаб кузатиб қолавердим. Ваъдага вафо қилиб, борганингиз заҳоти қўнғироқ қилдингиз. Янги рақамингизни бердингиз. Сизсизликка мен ҳам болаларимиз ҳам ўрганмаган эканмиз. Пулни ҳам ўйламай ҳар куни қўнғироқ қилардим. Бир ойча вақт ўтгач, кутилмаганда телефонингизни Гуля олди.\nҚўлимдаги телефонга ажабланиб қарадим. “Адашиб, бошқа рақамга тушиб қолмадимми?”\n“Дадаси” деган ёзув турибди, овоз ҳам Гуляники...\nСизни эслагим ҳам келмай қолган. Жингалак сочлари билан ўғлим эслатади, нима қилай? Кулгичлари билан қизим чеҳрангизни ёдга солади, чидолмайман. Дадам қачон келади? Дадамга телефон қилайлик! — дейди улар.


Асосий/Сўнгги янгиликлар/Алишер Усмоновга алоқадор компания "Капиталбанк" акцияларини харид қилди\nНашр қилинган сана: 26.11.2021 15:19\nКапиталбанк рақамли офиси\n“Капиталбанк” акциядорлик тижорат банки 215,3 млрд сўмлик акциялари қўшимча эмиссиясини амалга оширди. Банкнинг ушбу акцияларини Алишер Усмоновнинг ЮСМ холдинг компанияси шўъба корхонаси — “Телекоминвест” МЧЖ харид қилган.\n"Капиталбанк" АТБ фонд биржаси ва қимматли қоғозлар бозорининг профессионал иштирокчиси ҳисобланади. Жорий йилда банк Ўзбекистон Республикасида валюта биржасининг биринчи маркет-мейкери сифатида эълон қилинди. Бундан ташқари, банк Ўзбекистонда биринчи бўлиб ўз таъсисчилигида бошқа рақамли банк - "Bank Apelsin"ни ташкил этиш орқали, банк гуруҳига асос солди.


10 Июн 2019 1579\nСеулда Ўзбекистон Республикаси Туризмни ривожлантириш давлат қўмитаси ҳамда мамлакатимизнинг Корея Республикасидаги элчихонаси вакиллари Жи Эун хоним бошчилигидаги ИРЭД инвестицион компанияси раҳбарияти билан учрашишди.\nКомпания раҳбари Жи Эун хоним Ўзбекистон иқтисодиётнинг барча соҳаларида ривожланиш учун ката салоҳиятга эга экани ва Осиё мамлакатлари бизнинг мамлакатимиз билан турли йўналишларда ҳамкорлик қилишга тайёр эканликларини таъкидлади. Хусусан, Корея томон Ўзбекистоннинг энергетика ва туризм соҳаларига сармоя киритиш истагини билдирди.\nИРЭД компанияси вакиллари билан кечган учрашувда Жиззах ва Тошкент вилоятларида голф-клублар қурилишига доир лойиҳалар таклиф этилди, деб хабар бермоқда Туризмни ривожлантириш давлат қўмитаси матбуот хизмати.\nМузокаралар якунларига кўра, томонлар ўртасида англашув меморандуми имзоланди. Шунингдек, Жанубий Кореянинг ИРЭД компанияси билан Чирчиқ дарёси бўйида ривожланган инфратузилмага (меҳмон уйлари, футбол майдони, кинотеатр, ресторан ва ҳ.к.) эга дам олиш зонасини яратишнинг шарт-шароитлари муҳокама қилинди. Лойиҳада 10 миллион АҚШ доллари қийматидаги инвестиция киритилиши кўзда тутилади.\n12 Июн 2020 2610\n14 Июн 2020 1755\n23 Июн 2020 1747\n15 Июн 2020 1745\n27 Июн 2020 1711\n24 Июн 2020 1678\n18 Июн 2020 1662\n13 Июн 2020 1593\n27 Июн 2020 1343\n19 Июн 2020 1189\n3 Июл 2020 1102\n18 Июн 2020 990\n16 Июн 2020 910\n2 Июл 2020 747\n13 Июн 2020 716


Жаҳонгир Меҳмонов "Навбаҳор"нинг дуранглари, энг қийин учрашув "Пахтакор" билан ўйинда эмас дербида бўлгани ва бошқалар ҳақида\n31 май, 2019, 16:15 263\nЖаҳонгир Меҳмонов: “ Бу йил кучсиз жамоа йўқ”\nCoca-Cola Суперлигада ФИФА кунлари муносабати билан бироз танаффус юзага келди. Наманганнинг “Навбаҳор” клуби ортда қолган 10 турдан сўнг, 3 ғалаба, 5 дуранг ва 2 мағлубиятни қайд этган ҳолда, 14 очко тўплаб, турнир жадвалининг 7-поғонасини банд этиб турибди. Албатта, ўз олдига юксак мақсадни қўйган жамоа учун бу ярашмаган ҳолат. Айниқса, “лочинлар” ўз майдонларида ўтказилган сўнгги 2 баҳсда ғалаба қозона олишмади. Хўш, бунинг сабаби нимада? Жорий мавсум наманганликлар учун қандай кечмоқда? Клуб матбуот хизмати, шу ва бошқа саволларга жавоб олиш мақсадида “Навбаҳор” жамоаси сардори ва ҳимоячиси Жаҳонгир Меҳмонов билан интервью ташкил этди. Айтганча, 28 май куни тажрибали футболчи тавваллуд айёмини нишонлаб, 29 ёшни қарши олди.\nЖаҳонгир, суҳбатимиз аввалида “Навбаҳор” ПФК жамоаси номидан Сизни куни кеча нишонланган туғилган кунингиз билан табриклаймиз. Бундай ёшлардан кўпини кўриб юринг. Умрингиз узоқ бўлсин ҳамда яқинларингиз бахтига доимо соғ-саломат бўлинг!\n- Табрик ва эзгу тилаклар учун раҳмат. Фурсатдан фойдаланиб, менга табрик йўллаган клуб раҳбарияти, мураббийлар штаби, шунингдек, мухлисларга ўз миннатдорчилигимни билдираман. Бахтимга улар ҳамиша соғ бўлишсин.\nМана, жорий мавсумнинг 10та тури ортда қолди ва бу йилги мавсум борасида қандайдир хулосаларни чиқарса бўлади. Умуман олганда, жорий мавсум баҳслари қандай ўтяпти?\n- Бу йилги Coca-Cola Суперлига ўйинлари олдингиларига қараганда, анча шиддатли ва кескин курашлар остида кечмоқда. Жамоамиз учун ҳеч қайси баҳс осон кечмаяпти. Боиси, бу йил барча клублар деярли тенг кучга эга, кучсиз жамоа йўқ. Ҳаттоки, турнир жадвалида сўнгги поғоналарда бораётган клублар ҳам ҳар қандай рақибга муносиб қаршилик кўрсата олади.\nСизнингча, ортда қолган 10та ўйиндан қайсиниси “Навбаҳор” учун қийин кечди?\n- Сўнгги – 10-тур доирасидаги “Андижон” билан ўтказилган “водий дербиси” анча мураккаб ўйин бўлди. Ўша учрашувда ўз дарвозамиздан биринчи бўлиб тўп ўтказиб юбориб, кейин ҳисобни тенглаштириш учун анча тер тўкишимизга тўғри келди. Ушбу баҳс жорий мавсумдаги энг қийин учрашув бўлди.\nЖамоа ўз майдонида ўтказилган сўнгги икки баҳс, яъни “Металлург” (0:0) ва “Андижон” (1:1) клубларига қарши кечган учрашувларда ғалаба қозона олмади. Сизнингча, бунинг сабаби нимада?\n- Таъкидлаганимдек, жорий мавсумда барча жамоалар деярли тенг кучга эга. Шунингдек, “Металлург” клуби яхши таркибга эга саналади. Шу боис бўлса керак, бекободликлар жамоамизга муносиб қаршилик кўрсатишди ҳамда дуранг ҳисобини қайд этишга муваффақ бўлишди.\n“Андижон” билан ўтказилган ўйин борасида тўхталадиган бўлсам, ўзингизга маълум, жамоалар турнир жадвалида қайси поғонани эгаллаб туришларидан қатъий назар, “водий дербиси” баҳслари доимо кескин курашлар остида кечган. Бу сафарги учрашув ҳам бундан мустасно бўлмади. Гарчи турнир жадвалининг қуйи поғоналарида боришаётган бўлса-да, андижонликлар жамоамизга муносиб қаршилик кўрсатишди.\nБалки, ўша “водий дербиси”га ҳар сафаргидек машғулот ўтказмасдан, бошқа ўйинларга қараганда, ўзгачароқ тайёргарлик кўриш керакмиди? Фурсатдан фойдаланиб, шуни таъкидлаш жоизки, биз ҳар бир ўйинда майдонга ғалаба иштиёқида тушамиз. Фақат айрим учрашувларда биздан бироз омад юз ўгирмоқда. Шу боис, зафар қучолмаяпмиз.\nКейинги ўйинларда мухлислар ишончини оқлашга интиламиз. Фақат улар бизни муносиб тарзда қўллаб-қувватлаб туришса бўлгани.\nБалки Азизбек Турғунбоевнинг ўрни билинаётган, унинг йўқлиги ҳам жамоанинг ўйинларига салбий таъсир қилаётгандир?\n- Албатта, жамоада ҳар бир бир футболчининг ўз ўрни бўлади. Тўғри, Азизбек Турғунбоев анча маҳоратли ўйинчи ва унинг йўқлиги ҳам билинмоқда, менимча. Турғунбоев дисквалификация муддатини ўтаб сафимизга қайтса, таркибимиз янада кучайишига шубҳамиз йўқ.\nБир неча кундан сўнг, барча мусулмон оламида Рамазон ҳайити нишонланади. Шу муносабат билан мухлисларга қандай тилакларингиз бор?\n- Барча Ўзбекистон халқини, улар қаторида жамоамиз мухлисларини Рамазон ҳайити билан табриклайман. Тутган рўзаларингизни Аллоҳ ўз даргоҳида қабул қилсин, илоҳим! Доимо соғ-саломат бўлинглар. “Навбаҳор”ни доимо қўллаб-қувватлаб туринглар, биз эса сизларга ўз ғалабаларимиз билан қувонч улашиб юраверайлик.\nАГМК ва "Навбаҳор" клубларининг ўзаро ўйинлардаги устунлик олмалиқликлар томонида


Айта олмайсизми, Воронежга.. йўғе.. Қибрайга қандай етиб борса бўлади?\n19:39 / 22.02.2017\nДунё тасодифларга тўла, аммо айрим ҳолатларда буни тасодифлигига ишонгинг келмайди. Айримлари эса кайфиятингни кўтаради, бошқалари ўйлантириб қўяди. Фақат атрофга теранроқ, эътиборлироқ назар ташланса бас.\nТаҳририятимизга юборилган фотосуратлардан бири эътиборимизни тортди. Унда автомобиль йўлларида ўрнатилган шаҳарларни кўрсатиб турувчи белги тасвирланган. Аммо суратга диққат билан эътибор бериб қаралса, шаҳар номи бир белгида бошқача, иккинчисида эса бошқача ёзилганига гувоҳ бўлиш мумкин. Гап Тошкент вилоятининг Қибрай тумани номи ҳақида бормоқда.\nФотосурат муаллифи ҳолат юзасидан тегишли ташкилотларга қўнғироқ қилганини, аммо натижа чиқмаганини айтади.


Ўзбекистонликлар Шуҳрат Нуралиев вафоти муносабати билан ҳамдардлик билдиришмоқдаHaqida.net\nHome Dunyo Ўзбекистонликлар Шуҳрат Нуралиев вафоти муносабати билан ҳамдардлик билдиришмоқда\npopcorn.uzАктер ва режиссер Шуҳрат Нуралиев 37 ёшида вафот этди\nЖумладан, ўзбек қўшиқчиси ва актрисаси Райхон Ганиева Facebookдаги ўз саҳифасида Шуҳрат Нуралиев вафоти муносабати билан «жойлари жаннатда бўлсин» деган изоҳ қолдирган.\nUmid Zokirov «яна жудолик! Айни кучга тулган, ижод қиладиган пайт! Шухрат Нуралиев бугун бу фоний дунёни тарк этди! Ажойиб комик актёр, ҳам саҳнада ҳам кинода ўз файзи билан мухлисларни қойил қолдирган, жуда кўнгли тоза, бировга зиёни тегмайдиган чин инсон эди»- деб изоҳ ёзган.\n«Қалби тозза пок инсон эдилар, ҳаммамизни юзимизга табассум улашардилар», — деб ёзган Shavkat Usmanov.\n«Ишонгинг келмайди, кеча бор одам бугун йўқ. Кино ленталари, экранларда, мухлислари қалбида абадий яшайди», — деб ёзган Dilfuza Jurayeva.\n«Дили пок беғубор йигит эди. Охирати обод бўлсин», — Нурилло Аббосхон Ғозиев.\n«Охиратлари обод бўлсин! Оила аъзоларига, дўстларига ва мухлисларга сабр» — деб ёзган Nargis Djurabayevna.\nЭслатиб ўтамиз, яқиндагина 37 ёшини қарши олган таниқли актёр — Шуҳрат Нуралиев ўзини режиссёр сифатида синаб кўришга улгурган эди. Кино мухлислари қалбидан жой олган «Лафз» картинаси айнан унинг ижод маҳсули экани кўпчиликка маълум.\nНуралиев «Осмондаги болалар», «Девона», «Улфатлар-2», «Янги бой», «Севгинатор-2», «Зарб» фильмларидаги такрорланмас образлари билан томошабинлар меҳрини қозонган эди. Бундан ташқари, Нуралиев 5 та фильмни режиссёр сифатида суратга олганди.


Маданият дегани чап қўлда овқат ейишмас! » Ўзбекистон янгиликлари – Zamin.uz\nМаданият дегани чап қўлда овқат ейишмас!\n23 декабрь 2019, 15:58\nТунов куни бир эрталабки кўрсатувда Мирзабек Холмедов чиқдилар. Овқат, ширинликлар пиширишди. Овқат ва пишириқлар пишгач уни ейиш учун дастурхонга қўйишди. Одатдагидек санчқи чап томонга, пичоқ ўнг томонга қўйилди. Шунда Мирзабек ака сенсация қилдилар. Санчқини ўнг қўлга олиб: "Биз мусулмонмиз, шунинг учун ўнг қўлда ейишимиз лозим" деб ўнг қўлда едилар.\nБу менга яхши таъсир қилди. Битта суннатни эҳтиром қилгани учун Мирза акага меҳрим ошди.\nЎртоқлар, баъзи бир ишлар бизга ғарбдан келаяпти. Уни юксак маданият ўлароқ қабул қилаяпмиз. Сабаби, бизга "сен қолоқсан", "сен ривожланмаган" деган сўзларни кўп такрорлашди. Ҳатто биз шу гапга ишониб ҳам қолдик. Тўғри, маълум сабабларга кўра маълум соҳаларда ғарбдан ортда қолдик. Аммо масала диний қадриятларимизга келиб тақалганда биз ортда эмасмиз.\nДинимиздаги барча ҳукмлар идеал ҳукмлардир. Чунки улар Аллоҳнинг ҳукмларидир. Расулуллоҳ саллоллоҳу алайҳи ва саллам энг буюк инсонлар. У зотнинг қилган ишлари ҳам энг буюк иш бўлади. Баъзи "ривожланган" емакхоналарда санчқини чап қўл томонда, пичоқни ўнг қўл томонда қўйилгани сизни чалғитмасин. Ҳеч хижолат бўлмасдан улар "маданияти"ни тарк қилиб Расулуллоҳ саллоллоҳу алайҳи ва салламнинг суннатларини тутаверинг. Зеро бизнинг маданиятимиз Роббимиз томонидан келган маданиятдир!\nЯнгиликлар » Жамият » Маданият дегани чап қўлда овқат ейишмас!\n07:00 Сомалида чигирткалар галаси экинларни еб битирмоқда\n13:50 Канадалик мусулмонлар юзлаб оилаларга ёрдам кўрсатяпти\n11:35 Мирзабек Холмедов ўғли Ойбекни уйлантирди (фото, видео)


Энди Ўзбекистон фуқаросининг ID-картасида миллат кўрсатилмайди\n5 октябр 2020 685\nЎзбекистон Республикаси Президенти «Ўзбекистон Республикасида идентификация ID-карталарини жорий этиш чора-тадбирлари тўғрисида»ги фармонни имзолади. Мазкур янгилик ҳақида Сирдарё вилояти ИИБ Миграция ва фуқароликни расмийлаштириш бошқармаси бошлиғи маълумот беради.\nФармонга кўра, Ўзбекистон Республикаси фуқаросининг идентификация ID-картаси тўғрисидаги ва Ўзбекистон Республикасида доимий яшовчи чет давлат фуқароси ва фуқаролиги бўлмаган шахснинг идентификация ID-картаси тўғрисидаги низомлар тасдиқланган. Ўзбекистон Республикаси фуқаросининг идентификация ID-картаси тўғрисидаги низомда қайд этилишича, ID-карта Ўзбекистон Республикаси мулкидир ва унинг эгаси Ўзбекистон Республикаси ҳимоясидадир.\nҚанча муддатда берилади?\nянги туғилган болага бир ёшгача – икки йил муддатга (ота-оналар, васийларнинг (ҳомийларнинг) ихтиёрига кўра);\nбир ёшдан 16 ёшгача – 5 йил муддатга (ота-оналар, васийларнинг (ҳомийларнинг) ихтиёрига кўра);\n16 ёшдан – 10 йил муддатга.\nID-карта бланкасида фуқаро миллати ҳақидаги ёзув бўлмайди.\nАмалдаги биометрик паспортдан фарқли равишда 2021 йил 1 сентябрдан жорий этиладиган ID-карталарнинг юза қисмида фуқаронинг миллати кўрсатилмайди. Ушбу маълумот ID-карта чипида сақланади. Мазкур ID-карта халқаро талабларга мослаб ишлаб чиқилди. Унинг юза қисми (ID-карта бланкаси) да шахснинг миллати ёзуви акс эттирилмайди. Чунки бу халқаро талабга кўра, миллатчиликка қарши қўлланган ёндашув ҳисобланади.\nқўл бармоқларининг излари – 16 ёшга етганидан кейин;\nэлектрон рақамли имзо калитининг сертификати – 16 ёшга етганидан кейин.\nДавлат божии тўланганлиги ҳақида квитанция (электрон тўлов тизимлари орқали тўланганда квитанция мажбурий эмас).\nЎзгалар ёрдамига муҳтож қариялар, соғлигининг ҳолатига кўра мустақил ҳаракатланиш имконияти чекланган ва ногиронлиги бўлган шахслар ID-карта олиш учун маълумотларни йиғиш пунктига шахсан ўзлари ёки қонуний вакиллари орқали (оғзаки, ёзма ёхуд электрон шаклда) мурожаат этганда, ID-карта маълумотларни йиғиш пунктининг масъул ходими томонидан ўн беш кун муддатда ушбу шахсларни яшаш манзилига борган ҳолда расмийлаштирилади ва берилади. Бунда кўрсатилган хизмат учун қўшимча тўлов ундирилмайди.\nЯнги тартибга кўра, ID-карта 2021 йил 1 январдан 2022 йил 31 декабргача ихтиёрийлик асосида (16 ёшга тўлганда ёки қонунчиликда кўрсатилган бошқа сабабларга кўра) берилади.\n2011 йилги намунадаги биометрик паспортлар 2030 йил 1 январдан бошлаб ҳақиқий эмас деб ҳисобланади.\nID-картани расмийлаштириш учун базавий ҳисоблаш миқдорининг 89 фоизи, яъни 198 минг 470 сўм миқдорида давлат божи ундирилади.\nСирдарё вилоят ИИБ Миграция ва фуқароликни расмийлаштириш бошқармаси


Федерер ва Шарапова Уимблдонни тарк этди\nЖаҳон рейтингида 116-ўринни эгаллаб турган украиналик теннисчи Сергей Стаховский нуфузли Уимблдон турнирининг иккинчи босқичида дунёнинг учинчи ракеткаси Рожер Федерерни мағлуб этди.\nШвейцариялик теннисчи тўрт сет давом этган учрашувда 7:6, 6:7, 5:7, 6:7 ҳисобида ўйинни бой берди.\nРожер Федерер 2004 йилдан бери илк бор Катта дубулға туркумига кирувчи турнирининг чорак финалигача етиб бормагани айтилмоқда.\n31 ёшли Федерер 2003 йилдан бери Уимблдон турнири финалига 8 марта чиқиб, уларнинг еттисида ғалабага эришган. У Катта дубулға туркумига кирувчи мусобақаларда 17 бор ғолибликни қўлга киритган.\nЧоршанба куни яна бир таниқли теннисчи, россиялик Мария Шарапова ҳам Уимблоднни тарк этди. У мусобақанинг иккинчи босқичида португалиялик Мишел Ларишер де Бритуга мағлуб бўлди.


Ҳақиқий меросхўр мулкига кўз тикиш гуноҳи кабирадир – oliymahad.uz\nҲақиқий меросхўр мулкига кўз тикиш гуноҳи кабирадир\nАфсуски, ёшроқ эркак вафот этса, келинни гўдаклари билан отасиникига ҳайдаб юбориш ҳоллари ҳам учрайди. Оила бошлиғи вафот этгач, унинг ҳовлисига ака-укалари кўз тикиб, қазо қилган одамнинг хотини вояга етмаган болаларини –марҳумнинг меросхўрларини, меросга энг ҳақли инсонларни олиб, ота ҳовлисига қайтиб боришга мажбур бўляпти.\nФароиз илмига кўра, марҳумдан қолган мол-мулк дарҳол меросхўрлар ўртасида тақсим қилиниши керак. Бу қонунни ўзича тасарруф қилишга ҳеч кимнинг ҳаққи йўқ. Нега менга кам, бунга кўп дейиш ёки ҳатто менга керак эмас дейиш Аллоҳ таолонинг ҳукмига норози бўлишдир, Масалан, қизлар ўғилга тегадиган улушнинг ярмини олади. Аслида бунда катта адолат бор. Зеро, Исломда қиз боланинг нафақаси эркак кишининг зиммасига юклатилган. Қиз бола ҳали туғилмасидан унинг нафақаси ҳал қилиб қўйилган бўлади. Аёл кишининг нафақаси аввал отаси, отаси бўлмаса ака-укалари ёки амаки-тоғаларининг зиммасида бўлади, никоҳдан сўнг эса эрининг зиммасига юклатилади. Аммо шунда ҳам ўғил болага тегадиган улушнинг ярми миқдорида қизларга ҳам мерос ажратилиши айни ҳикмат, олий ҳимматдир. Бугунги куннинг ифодаси билан айтганда, ижтимоий адолатдир.\nИлмсизлик, жоҳиллик қилиб, етимларни, ҳақдор ворисларни ҳалол улушидан маҳрум қилаётганларнинг ҳисоб-китоби ниҳоятда оғир бўлади, Аллоҳ асрасин.\nОзгина ерга, мулкка эга бўлиб оламан, деб хомтама бўлаётганлар ана шу азоб-уқубатларни ҳам эсга олиб қўйсинлар!\n156300cookie-checkҲақиқий меросхўр мулкига кўз тикиш гуноҳи кабирадирno\nОлдингиҚаноатли бўлайликКейингиАнжуман: Ўзбекистон – диний бағрикенглик юрти


UzAuto Motors монополияга қарши қўмитанинг қарорига бўйсунмайди\nUzAuto Motors компанияси Ўзбекистон Монополияга қарши қўмитасини судга берди\n21 Avgust 16:59 Ўзбекистон янгиликлари\nБЕКОР ҚИЛИШ МОНОПОЛИЯГА ҚАРШИ ҚОМИТАСИ ЎЗБЕКИСТОН ЎЗРМҚ ШИКОЯТ ҚИЛИШ\nUzAuto Motors раҳбарияти Ўзбекистон Республикаси Монополияга қарши Маҳкамаси (ЎзМҚҚ) чиқарган қарор билан рози эмас ва унга қарши шикоят қилиш нияти борлигини маълум қилмоқда.\nЭслатиб ўтамиз! Қўмита компанияга 2020 йил март ойидан автомобиллар учун ортиқча тўланган пулни харидорларга қайтаришни буюрди. Бу ҳақда автомобилсознинг веб-сайтидаги пресс-релизда айтилган.\nКомпания, 19 август куни Монополияга қарши қўмита бу ишни «бир томонлама тартибда кўриб чиққан ва кейин ёлғон маълумотлар асосида қарор қабул қилган». UzAuto Motors вакиллари «мунозарали масалаларни асослаш учун» қўшимча материаллар тайёрлашга вақтлари бўлмаганликларини таъкидламоқдалар. Компания суд муҳокамасини кечиктиришни сўради, аммо ЎзМҚҚ сўровга жавоб бермади.\n“Автомобил ишлаб чиқариш бу мураккаб жараён бўлиб, уни ўрганиш кўп вақтни олади. Кейинги суд муҳокамаларида «UzAuto Motors» компаниясининг фаолиятини янада чуқурроқ ва чуқурроқ ўрганиш мумкин бўлади, компания ушбу ҳуқуқдан фойдаланишни режалаштирмоқда», дейилади «UzAuto Motors» компаниясининг баёнотида.\n«Монополияга қарши қўмита ҳузуридаги махсус комиссиянинг қарори якуний эмас – суд жараёни натижаларига кўра кейинги ҳаракатлар аниқланади», – дейилади компания хабарида. Улар автоуловлар учун нархлар оқилона ўрнатилганлигини ва уларни пасайтириш мумкин эмаслигини таъкидлашни давом эттирмоқдалар.\nМарт ойида Ўзбекистонда ишлаб чиқарилган автомобиллар нархлари, асосан, Chevrolet Damas ва Chevrolet Spark русумидаги автомобилларнинг индивидуал модификациялари учун ошди.\n19 август куни ЎзМҚҚнинг махсус комиссияси компания нархларнинг асоссиз равишда ўртача 10,3% га оширилганлиги сабабли автомобиллар нархини ошириб юборди деган хулосага келди. «Ўзавтосаноат» дан март ойида тасдиқланган нархлардан чегириб, ушбу фарқни истеъмолчиларга қайтариш, шунингдек, автомобиллар нархини пасайтириш талаб қилинди.\n«UzAuto Motors» фаолиятида «Рақобат тўғрисида» ги қонуннинг бошқа бузилишлари ҳам аниқланди, шу жумладан автоуловларни дилерлар орқали сотиш пайтида истеъмолчилар ҳуқуқларининг камситилиши, шунингдек, бошқа ишлаб чиқарувчиларнинг бозорга киришига йул қўймаслик.\nАҚШнинг ҳарбий базалари қайси мамлакатларда жойлашган бўлиши мумкин ва у нимага олиб боради?\nРомановлар саройини реставрацияси Тошкентда амалга оширилади\nРоссия Федерацияси ва Қозоғистон чегарасида 250 нафар ўзбекистонлик тўхтади


Хўжаев ва Акбаровни табриклаймиз! | "NAVBAHOR" FUTBOL JAMOASINING RASMIY WEB SAHIFASI\nХўжаев ва Акбаровни табриклаймиз!\nБугун жамоамиз дарвозабони Хуршид Хўжаев марказий ҳимоячи Бобир Акбаровларнинг таваллуд куни. Голкипер ўзининг 27 ёшини, ҳимоячи эса 26 ёшни қаршилашмоқда. Шу муносабат билан клуб раҳбарияти, жамоа аъзолари ва мухлислар номидан Хўжаев ва Акбаровларга узоқ умр, сиҳат-саломатлик ва келгуси фаолиятларида улкан зафарлар ёр бўлишини тилаб қоламиз. Умид қиламизки, янги мавсумда дарвозабонимиз ва ҳимоячимиз ишончли ўйинлар намойиш этишиб, "лочинлар" муваффақиятига ўз хиссаларини қўшишади. Туғилган кунингиз муборак бўлсин Хуршиджон ва Бобиржон!\nЎтган мавсумда Хўжаев "Навбаҳор" шарафини 7 ўйинда (630 дақиқа) ҳимоя қилиб, ўз дарвозасидан 15 тўп олиб чиққанн. "Насаф"га қарши 4 тур доирасидаги баҳсда Хуршид дарвозаси дахлсизлигини сақлаб қолган. Шунингдек у бир маротаба огоҳлантирилган. Акбаров эса "лочинлар" таркибида 15 ўйин (1223 дақиқа) ўтказиб, 2 маротаба сариқ карточка олган.


Герхард Шиндлер: “Авлодларимиз хитойликларнинг цехларида ишлашини истамайман” | Interpress.uz\nБош саҳифаЯнгиликларЖаҳонГерхард Шиндлер: "Авлодларимиз хитойликларнинг цехларида ишлашини истамайман"\nГерхард Шиндлер: “Авлодларимиз хитойликларнинг цехларида ишлашини истамайман”\n15:32 | 09-10-2020\nГермания Федерал чегара хизматининг собиқ зобити, 2011-2016 йилларда мамлакат жосуслик хизматига раҳбарлик қилган Герхард Шиндлернинг “BNDдан ким қўрқади?” номли китоби чоп этилди. “Bild” нашри журналистлари муаллиф билан замонавий дунёнинг муҳим воқеликлари билан ҳам суҳбатлашган. Қуйида интервюдан айрим парчалар келтирилмоқда.\n“Путин Россияга унинг ўтмишдаги қудратини қайтаришни истаяпти. Биринчи навбатда, ҳарбий салоҳиятини. Буни рус армиясининг кенг миқёсда модернизация қилинаётганида кўриш мумкин. Иккинчи масала шундаки, у модернизация қилинган ушбу армиядан фойдаланяпти ҳам. Бунга Сурия, Украинадаги воқеаларни ва Қримни босиб олинишини мисол сифатида келтириш мумкин. Бу жараённинг хавфли жиҳати шундаки, ҳарбий воситалардан фойдаланиш чегараси пасайиб кетган”.\n“Дунёдаги тинчликка Хитой катта хавф соляпти. У барча соҳаларда дунёда биринчи бўлишга бор кучи билан ҳаракат қилмоқда. Биз Германияда улар билан яхши иқтисодий муносабатлар ўрнатишни истаётган бир пайтда, улар ҳар куни янги нимадир яратяпти. Агар келажакни ўйлайдиган бўлсак, Хитой билан аниқ муносабатимизни белгилаб олишимиз керак. Чунки, мен эртага бизнинг авлодлар хитойликларнинг цехларида ишлашини истамайман”.


23 сентябрь, 2020, 12:42\nУнинг август ойидаги жанги қолдирилганди.\nПрофессионал бокснинг супер ўрта вазн тоифасида WBA Continental Americas камари соҳиби Бектемир Мелиқўзиев ( 5-0, 4КО) ўзининг навбатдаги жангини 30 октябрь куни ўтказадиган бўлди. Шу ва бошқа масалалар юзасидан тўлиқроқ маълумот олиш мақсадида биз боксчининг менежери Aлик Фролов билан боғландик.\n"Ҳа, Бектемир навбатдаги жангини 30 октябрда ўтказадиган бўлди. Рақибга ҳали ойдинлик киритилгани йўқ. Аввалги белгиланган рақиби Aлан Кампа ҳам бўлиши мумкин. Aммо биз промоутерлардан ким бўлишидан қатъи назар, яхшироқ рақиб сўраганмиз. Ҳозирча аниқ бир номни айта олмаймиз бизга промоутерлар кимни берса жанг қиламиз."- деди Фролов.\nМелиқўзиев аслида 28 август куни Хавьер Фортуна ва Хорхе Линарес ўртасидаги жанг кардида Aлан Кампага қарши рингга кўтарилиши керак эди. Aммо Линаресда коронавирус аниқлангани ва бошқа рақиб топилмаганлиги учун жанг номаълум муддатга қолдирилганди.


Мбаппе Эмерини қўллаб-қувватлади\n12 март, 2018, 13:30\nПСЖ хужумчиси Киллиан Мбаппе Франция чемпионати доирасида “Метц”га қарши учрашувдан (5:0) сўнг жамоа бош мураббийи Унаи Эмерини қўллаб-қувватлади.\n- Хозирда, муҳлислар бош мураббийдан норози, аммо шуни таъкидлаш керакки, бу мағлубиятга нафақат Эмери, балким бутун жамоа жавобгардир. Агар муҳлислар жамоа устозига қарата хуштаквозлик қилишса, улар бутун жамоадан норози бўлишлари даркор. “Реал Мадрид”дан мағлубиятга Эмери эмас, бутун ПСЖ учради.\nУнаи Эмери кейинги мавсумда ҳам ПСЖда қолишини истайсизми?\n- Унинг кетиши, ёки жамоада фаолиятини давом этириши ҳақидаги қарорни мен эмас, раҳбарият қабул қилади. Бироқ, мураббий билан муносабатларим жуда яхши ва у ажойиб мутахассисдир.\n“Метц”га қарши учрашувда яхши натижани кўрсатишимиз керак эди. Олдимизда яна 3 турнирда кураш турибlи. Албатта, чемпионлар лигасидаги курашда мағлубиятга учраганимиз бизни руҳан қийин аҳволга туширди. Шуни айтишим лозимки, бугунги кунда қолган 3 турнирда ғалаба қозонишимиз керак, - дея Мбаппенинг сўзларидан иқтибос келтиради L`Equipe нашри.


Швейцариядаги жиноят иши "Ўздунробита" можаросига боғлиқ бўлиши мумкин\n15 апрел 2021, Тошкент вақти: 01:23\n“Ўздунробита” мобил операторининг ёпилиши ва Швейцарияда икки ўзбекистонликнинг ҳибсга олиниши бир-бирига боғлиқ ҳодисалар бўлиши мумкин. Кейинги кунларда очилган тафсилотлар шунга ишора қилмоқда.\nОзодлик мухбири қўлга киритган ва бошқа манбаларда пайдо бўлган маълумотларга қараганда, “Ўздунробита” иши бўйича Ўзбекистон расмийлари томонидан қидирилаётган Беҳзод Аҳмедов ҳамда Женевада ҳибсга олинган Шохрух Собиров ва Алишер Эргашев ўзаро боғлиқ шахслардир. Бу маълумотлар асосида уларни боғловчи шахс эса президентнинг тўнғич қизи Гулнора Каримова экани тахмин қилиш мумкин. Бундан ташқари Аҳмедов, Собиров ва Эргашевларнинг учаласи Швейцария прокуратураси тергов қилаётган бир жиноий ишнинг фигурантлари бўлишлари мумкин.\nОзодлик ихтиёридаги молиявий ҳужжатлар нусхаларига кўра, Швейцарияда ҳибсда қолаётган икки ўзбекистонлик ишлайдиган Coca Cola-Uzbekistan ширкати 2002-2003 йилларда Гулнора Каримовага тегишли банк ҳисоб рақамларига камида 5 миллион АҚШ доллари миқдорида пул ўтказганини кўриш мумкин.\nБунда одатда пул ювишда (ғайриқонуний даромадни легаллаштириш) амалиётида ишлатиладиган классик схемалардан фойдаланилган.\nЯъни Гулнора Каримова 2001 йилда Дубайда иккита фирма очади. (Дарвоқе 2001 йилда Гулнора Каримова америкалик бизнесмен Мансур Мақсудийдан ажрашган ва баъзи хабарларга кўра, собиқ эрининг ўша пайтда 60 миллион АҚШ доллари турган Coca Cola ичимлигини ишлаб чиқарувчи корхонасини тортиб олган.) Гулнора Каримова Дубайда очган Revi Holdings ва OA Stores фирмаларига 2002 йилда Coca Cola-Uzbekistan ширкатидан пул келиб тушади. Бу икки фирма эса “консултантлик хизмати учун ҳақ” сифатида Гулнора Каримованинг шахсий ҳисоб рақамига пул ўтказади.\nБунда Гулнора Каримова бу икки фирма билан алоқаси борлигини яшириб ҳам ўтирмайди. У Мансур Мақсудийдан ажрашаётган пайтда адвокатлар ҳақини тўлашда ҳам Revi Holdings фирмаси ҳисоб рақамидан фойдаланган.\nОзодлик ихтиёридаги Coca Cola-Uzbekistan ҳамда Revi Holdings ва OA Stores ўртасидаги олди бердига ишора қилувчи ҳужжатлар 2002-2003 йилларга оиддир. Женевада ҳибсга олинганлардан бири 37 ёшли Алишер Эргашев эса айнан 2002 йилда Coca Cola-Uzbekistan ширкати директор ўринбосари лавозимини эгаллагани айтилмоқда.\nШвейцария прокуратураси ўтган ҳафта Озодликка Женевада ҳисбга олинган икки ўзбекистонлик “пул ювиш амалиёти билан боғлиқ” жиноий ишда айбланувчи сифатида кўрилаётганини тасдиқлаган эди. Прокуратуранинг маълум қилишича, бу иш бўйича жами тўрт нафар Ўзбекистон фуқароси айбланмоқда.\nОзодлик манбаларидан маълум бўлишича, Швейцария ҳуқуқ-тартибот идоралари қизиқаётган яна икки шахсдан бири “Ўздунробита”нинг собиқ бош директори Беҳзод Аҳмедов бўлиши мумкин.\nТўртинчи айбланувчининг шахси 1985 йилда туғилган Ўзбекистон фуқароси Гаянэ Авакиян экани айтилмоқда. Озодлик манбаларига кўра, Гаянэ Авакиян Гулнора Каримованинг яқин гумашталаридан биридир. Расман Фонд Форум уюштирадиган Style.uz маданият ҳафталикларининг бош директори ҳисобланган Гаянэ Авакиян, манбамизнинг айтишича, Гулнора Каримованинг молиявий ишларини бошқаради.\nЎзбекистон расмийлари томонидан қаллобликда айбланиб қидирилаётган Беҳзод Аҳмедовнинг Швейцариядаги ишга боғлиқлигига Ўзбекистон махфий хизматларига яқин экани айтиладиган Узметроном нашри ҳам очиқ ишора қилди.\nУзметроном мақоласида Швейцарида Гулнора Каримовага яқин шахсларнинг ҳибсга олинишини “Ўздунробита” корхонаси тортиб олинган МТС ширкатининг ўчи сифатида талқин қилади.\nЎзбекистон расмийлари қаллобликда айблаб, халқар қидирувга берган "Ўздунробита" собиқ бош директори Беҳзод Аҳмедов Швейцариядаги жиноий ишга алоқадор бўлиши мумкинлиги айтилмоқда.\nМақолада нашр бош муҳаррири Сергей Ежков ўз манбаларига таяниб, Беҳзод Аҳмедов Швейцария прокуратураси тергов қилаётган жиноят ишининг асосий фигуранти эканини таъкидлайди.\nШунингдек мақолада иддао қилинишича, МТСнинг асосий акционери бўлган Владимир Евтушенковнинг биносида ўзбекистонликлар ҳибсга олингани айтилаётган Женевадаги Lombard Odier банки вице президенти Александр Котчубей билан яқин алоқалари бор. Гўёки Александр Котчубей нуфузи Швейцария прокуратурасига ўзбекларни ҳибсга олиш ҳақида буюртма беришга етарли экани ва Ўзбекистон фуқаролари Lombard Odier банки биносида ҳибсга олингани иддао қилинади мақолада.\nЛекин Lombard Odier банки бу иддаони қатъиян рад этди. “Lombard Odier банки биноси ёки ҳудудида ҳеч ким ҳибсга олинмади”, дея жавоб берди банк Озодлик саволига. Lombard Odier банки вакили Шохрух Собиров ва Алишер Эргашев банк мижозлари бўлганми, йўқми деган саволни ҳам жавобсиз қолдирди.\nШвейцарияда ҳибсга олинган ўзбекистонликлар ишини кузатаётган маҳаллий журналистнинг, шахси сир қолиши шарти билан Озодликка айтишича, Lombard Odier Швейцариядаги энг нуфузли банклардан биридир ва унинг вице президенти ҳатто Владимир Евтушенковнинг дўсти бўлса-да, банк обрўйини хавф остига қўйиб бундай ишга аралаша олмайди. Бундан ташқари шу пайтгача Швейцария прокуратураси бирор кишининг буюртмасига кўра иш тутганига оид инцидент бўлган эмас, дейди журналист.\nОзодликнинг Ўзбекистон бизнес доираларидаги манбаси ҳам, Александр Котчубейнинг нуфузи Швейцария прокуратурасини “ўйната оладиган” даражада эканига шубҳа билан қарайди. “Лекин Гулнора Каримова ва унга яқин шахслар ҳақидаги маълумотларни Швейцария прокуратурасига МТСнинг асосий акционери Владимир Евтушенковга доҳил доиралар берган бўлиши мумкин”,- дейди суҳбатдошимиз. Унинг айтишича, Ўзбекистонда бизнеси тортиб олинган МТС хўжайинида Гулнора Каримовага оид катта компромат, жумладан унинг Швейцария банклари орқали пул ювганига оид маълумотлар бўлиши мумкин.\nБу суҳбатдошимиз “Ўздунробита” собиқ бош директори Беҳзод Аҳмедов Швейцария прокуратураси тергов қилаётган ишга алоқадор бўлиши мумкинлигини ҳам эҳтимолдан соқит қилмайди. “Беҳзод муаммолар бошланмасдан аввал Гулнора Каримовага яқин шахс бўлган. У “Ўздунробита”ни МТСга сотаётганда Беҳзод музокараларда асосий шахслардан бири бўлган. Ундан кейин ҳам Гулнора нари борса 10 миллион доллар турадиган реклама бизнесини Беҳзоднинг ёрдамида МТСга 50 миллионга ўтказган. Гулнора “Ўздунробита” учун МТСдан олган 200 миллион доллар хамир учидан патир бўлган холос, Гулнора 8 йил давомида МТСни соғиб келди”, дейди суҳбатдошимиз.\nУнинг тахмин қилишича, Швейцария прокуратураси "ўзбекча пул ювиш"га оид жиноят ишини "Ўздунробита" можаросидан аввалроқ бошлаган бўлиши мумкин.


Златан Иброҳимовичнинг эътирози сабаб ПСЖ икки ошпазни ишдан ҳайдади / CHAMPIONAT.asia\nЗлатан Иброҳимовичнинг эътирози сабаб ПСЖ икки ошпазни ишдан ҳайдади\n15 мар 22:58\nФранциянинг ПСЖ футбол клуби жамоа ҳужумчиси Златан Иброҳимович овқат масаласида эътироз билдирганидан сўнг ўзининг икки ошпазини ишдан бўшатди.\nБу ҳақда The Daily Mail хабар бермоқда.\nШвециялик ҳужумчининг сўзларига кўра, ПСЖнинг машғулот базасида тайёрланадиган овқатлар ҳаддан ташқари оддий ва бир хил бўлган.\nПСЖнинг «ошхона таркиби»даги ўзгаришлар ҳақида клуб бош мураббийи Лоран Блан маълум қилган. Ишдан бўшатилган ошпазлар икки янгиси олинган ва улар клубнинг шеф-ошпази Стефан Мишон қўл остида ишга киришган. Бланнинг қўшимча қилишича, ПСЖ жамоанинг овқатланиши учун харажатларни янада оширган.\nФранция чемпионатининг 2013/2014 йилги мавсумида ПСЖ энг яқин таъқибчиси «Монако»ни саккиз очкога ортда қолдиргани ҳолда, ишонч билан пешқадамлик қилмоқда. Иброҳимович шу кунгача чемпионат баҳсларида 23та гол уриб, мусобақанинг энг яхши тўпурари бўлиб турибди.


ЎзА - Ўзбекистонда COVID-19га қарши вакциналар клиник синовини ўтказиш таклиф қилинди\nЎзбекистонда COVID-19га қарши вакциналар клиник синовини ўтказиш таклиф қилинди\nЎзбекистонда Хитой компанияларидан COVID-19га қарши вакциналар клиник синовларининг учинчи босқичини биргаликда амалга ошириш бўйича таклифлар олинди.\nБугунги кунда дунё бўйича коронавирус инфекциясига қарши вакцинани ишлаб чиқиш бўйича фаол ҳаракатлар олиб борилмоқда. Ҳозир жаҳонда 25 та вакцина клиник, 139 таси эса клиникагача бўлган синовда бўлиб, дунё бўйича Буюк Британия, АҚШ, Германия, Хитой, Россия каби давлатларда ишлаб чиқарилган 9 та вакцинанинг охирги (учинчи) босқич синовлари ўтказилмоқда.\nСоғлиқни сақлаш вазирлиги Жамоатчилик билан алоқалар бўлими тақдим қилган маълумотларга кўра, Хитой Халқ Республикаси компанияларидан вакциналар клиник синовларининг учинчи босқичини Ўзбекистонда биргаликда амалга ошириш бўйича таклифлар олинди. Шу жумладан, юртимизда Хитойнинг “Sinopharm” компаниясининг ваколатли корхонаси (“Yilin International Commerce” МЧЖ) билан, Инновацион ривожланиш вазирлиги томонидан “Zhifei Longcom” компанияси билан келишувлар имзоланди. Бундан ташқари, Россия Федерациясида ишлаб чиқарилаётган “Спутник-V” вакцинасининг 5 минг дозасини Ўзбекистон Республикасига ажратиш юзасидан Россиянинг тўғридан-тўғри инвестициялар жамғармасига мурожаат қилинди.\nЭслатиб ўтамиз, Ўзбекистон Жаҳон соғлиқни сақлаш ташкилотининг “COVAX” (коронавирусга қарши вакциналаш) халқаро механизмига қўшилган. Агар вакцина муваффаққиятли ишлаб чиқилган бўлса, “COVAX” механизмида иштирок этадиган мамлакатлар аҳолисининг йигирма фоизини эмлаш учун етарли вакцина таъминотига кафолатланган дастлабки кириш имкониятдан фойдаланилади. Шунингдек, ушбу дастурнинг асосий мақсади — янги вакциналарни яратиш ва синовдан ўтказиш бўйича илмий тадқиқотлар ҳамда уларни оммавий ишлаб чиқаришга тайёргарликни қўллаб-қувватлашдир.\nЯна бир муҳим масала — вакциналарни мамлакатимизда ишлаб чиқаришни йўлга қўйиш. Мазкур масала ҳам олимларимиз ва фармацевтика соҳаси ишлаб чиқарувчилари томонидан кўриб чиқилмоқда. Бу ҳолатда вакциналар импортга боғлиқ бўлмайди. Уларни экспорт қилиш орқали қўшни давлатларга ҳам ёрдам бериш имкони яратилади. Бу ўз навбатида, минтақада “COVID-19”га нисбатан эпидемиологик барқарорликка эришиш жараёнини таъминлайди.


ИнтерФУТБОЛ :: Англия футболидаги АҚШ пули\nАнглия футболидаги АҚШ пули\nТуманли ўлка футболига хориждан пуллар кириб келиши - одатий ҳол. Аммо сўнгги пайтларда АҚШдаги ишбилармонларга шубҳа билан қараш кузатилмоқда.\nБунга асосий сабабчи сифатида «МЮ» мухлисларининг икки гуруҳга ажраб қолишида айбдор саналаётган Глейзерлар кўрсатилмоқда. Қуйи лигаларда эса аксинча - америкаликлар кичик клубни сотиб олишади, имконият яратиб бериляпти, уларга ҳамма ишонмоқда.\nБундай шахслар орасида машҳурлар ҳам бор, айримларини эса, эҳтимол, қисқа муддатда таниб оласиз. Бугун эътиборингизга ҳавола этиладиган рўйхат орқали Англия қуйи дивизионларида клуб сотиб олиш орқали шов-шув кўтарганларни таништириб, уларнинг имкониятларини фоиз ҳисобида чамалаймиз.\nБоб Рич, «Бедлингтон Терриерс». Кейинги 10 йил ичида профессионал футболга кириш эҳтимоли: 0,1%\n2010 йил январида Нортумберленд графлиги шаҳарчаларининг биридаги клуб офисида телефон жиринглади. Гўшакнинг нариги томонидан шахс ўзини Боб Рич, молиявий ҳолати 6 миллиард долларга тенг америкалик ишбилармон деб таништирди. Шу паллада «Бедлингтон» раҳбарлари бу ҳазил эмас, ҳақиқат эканини англаган пайтларида ўзларини йўқотиб қўйишган бўлса, ажабмас.\nГлейзерлар дўсти, музлатилган озиқ-овқат маҳсулотлари савдоси бўйича мамлакатнинг бош вакили, «Форбс» рўйхатида 488-ўринни эгаллаб турган Бобнинг туманли ўлка клубига қизиқиши бежиз эмасди. Гап шундаки, Ричнинг аждодлари Штатларга айнан Бедлингтондан кўчиб боришганди.\nКатта пуллар исталган пайтда ота-боболарингиз тарихи билан яқиндан танишиш, ҳаттоки, Бедлингтон графи унвонига эга бўлиш имконини беради. Авваллари кончилар учун мўлжалланган «Уэлфэйр Парк» стадионида ўзгаришлар даври келди\n. 30 минг фунтга электрон табло сотиб олинди, янги майса қопланди, жамоа АҚШдаги турнеда қатнашди, ВВС эса Рич ва «терьерлар» ҳақида махсус фильмни суратга олди. Бироқ Боб ҳозир 77 ёшда ва катта режалар тузишдан аввал қолган умрини чамалашига тўғри келади.\nМиллиардер клубга йирик маблағ сарфламаяпти, бу эса тўғри йўл, зеро катта пул клуб тақдирига раҳна солиши мумкин. Ахир вақти келиб барчаси поёнига етади - ёки маблағ ёки хоҳиш. «Бедлингтон» ҳаттоки, шимолий графликлар лигаси премьер-дивизионидан ҳам қуйига тушиб кетди, аммо кейинги ўн йил учун молиявий муаммолардан хавфсирамаса бўлаверади.\nМайкл Хитчкок, Жонатан Коллура, «Олфретон Таун». Кейинги 10 йил ичида профессионал футболга кириш эҳтимоли: 10%\nДербишир клуби Миллий Конференция «плей-офф» босқичига чиқолмагач, жамоанинг британиялик хўжайини футболдаги мулкидан халос бўлиш тараддудини кўра бошлади. Унинг ўрнини АҚШнинг икки фуқароси эгаллаб, ҳақиқий халқлар дўстлигини таъминлашди. Бу воқеа тўрт йил аввал рўй берганди.\nҲозир «Олфретон» собиқ Шимолий Конференцияда (Шимолий Миллий Лига) қатнашмоқда, зеро қойилмақом мавсумдан кейин пасайиш кузатилди ва клуб дивизионни тарк этди. Икки ишбилармон йирик харажатлардан тийилмоқдалар, бунинг учун пуллари ҳам ошиб-тошиб кетмагани айни ҳақиқат. Жамоани сотиб олишдан муддао мутлақо бошқа эди.\n2013 йили Майкл ва Жонаташ «Форт-Уэрт Вакейрус» номли клубга асос солишди, у айни пайт АҚШнинг норасмий тўртинчи дивизионида қатнашади. Англия футбол лигаси иштирокчилари орасида фарм-клуб бўлишни хоҳлайдиганлар топилмаслиги тушунарли, ҳатто Миллий Лигадагилар ҳам бунга кўнишмайди.\nМазкур ҳолатда инглизлар хос эҳтиёткорлик ва меросни асраш омили иш беради. Баъзан эса тартиб ўзгаради ва янги хўжайинлар асрлар давомида шаклланган анъанага путур етказишади. Шунга қарамай, «қизиллар» узоқ ўйлаб ўтиришмади. Провинциядаги митти шаҳарчага АҚШнинг йирик шаҳри аудиторияси ёпирилди.\nШтатларда футбол ривожланаётган сир эмас. «Олфретон» атрибутикаси 7500 километр узоқликдаги давлатда сотилмоқда, жамоа АҚШда йиғинлар ўтказмоқда, океан ортидаги дўстлар билан футболчи алмашмоқда, америкалик ишқибоз «Таун» учун Уэссекс қироли Альфред сиймоси туширилган янги логотип тайёрлади.\nХитчкок аввалроқ «Лос-Анжелес Гэлакси» тизимида ишлагани учун харажатларни тўғри йўлга қўйишни билади. Америкаликларнинг таъкидлашларича, улар жамият ва анъаналарни бузишмайди ва шу сабабли «Олфретон»ни сотиб олишган. Ҳозирча англиялик мухлислар хурсанд, клуб биносида Техас услубидаги байрам кечалари ташкил этилмоқда.\nЯнги хўжайинлар футбол лигаси ҳақида гапиришмоқда, аммо ҳафтасига 600 томошабинни жалб этадиган клуб ходимлари бунинг учун ҳали кўп ишлашларига тўғри келади. Шундагина олдинга силжиш кузатилади. Масалан, ярим ҳаваскор мақомидан қутулиб, стадионни кенгайтириш керак. Агар икки мамлакат вакиллари ўзаро тил топиша олсалар, клуб ютқазмайди.\nПол Кассон, «Барроу». Кейинги 10 йил ичида профессионал футболга кириш эҳтимоли: 35%\n«Барроу» сўнгги марта футбол лигасида 1972 йили қатнашганди (кенгаш қарори билан истисно қўлланган) ва аввалги меҳнатларни қадрлайдиганлар бисёр, аммо улар орасида клубга пул сарфлайдиганларни топиш амримаҳол. Англиянинг назардан четда қолиб кетган шаҳарларидан бирида нафақат бизнес юритиш, балки яшашни хоҳлайдиганлар ҳам кўп эмас.\nШунга қарамай, «блубердс» мухлисларининг омадлари чопди. Пол Кассон чорак аср мобайнида АҚШда яшади, аммо ўсмирлик чоғида оиласи билан «Холкер Стрит»га ташриф буюрган. Энди эса у марҳум отасининг орзуларини рўёбга чиқармоқчи.\nАмерикалик инглиз ўтган йили камтарона клубга яна бир миллион фунт ажратди (бундан аввал сумма 2 миллионни ташкил этганди). Умумий нархи 20 миллионга тенг янги стадион қуришга Пол томонидан Атлантика океанининг нариги томонида йўлга қўйилган телекоммуникация бизнесининг қурби етади.\n«Барроу» янги раҳбарият қўл остида ютуқларга эришди: 6-дивизион чемпионлиги, футболчиларнинг норасмий профессионал мақоми, Англия кубоги учинчи раундидаги иштирок. Шунингдек, Кассон бир сафар Дубайда ногаҳон Пол Скоулз билан учрашиб қолганда, хайрия учрашувида клуб сафида ўйнашни таклиф қилди ва «МЮ» афсонаси бунга кўнди.\n5 фунтлик чипталар қисқа муддатда сотилди. Миллий Лигадаги рақобат ҳар доимгидек юқори, аммо ҳомийлик давомий бўлса, «Барроу» учун ҳамиша жой топилади.\nПитер Фройнд, Крейг Унгер, Тим Ховард, «Дагенем энд Редбридж». Кейинги 10 йил ичида профессионал футболга кириш эҳтимоли: 90%\n«Дагенем энд Ребридж» 2016 йили футбол лигасини тарк этгач, клубга Глин Хопкин исмли шахс эгалик қила бошлаганди. Аммо янги хўжайин ишончни оқламади. У ярим мавсум ўтиб-ўтмай ихтиёридаги 74 фоиздан воз кечди. Натижада лондонликлар банкрот бўлмаслик учун 100 минг фунт кераклиги ҳақида хабар беришди.\nМазкур ҳолатда АҚШлик инвесторлар вазиятга аралашишди, аммо буларнинг ортида ким тургани ҳеч кимнинг хаёлига келмади. Ваҳоланки, тўртта спорт клуби ва битта стадионни бошқарадиган бутун бошли консорциум ташаббус кўрсатганди. Victoria Road Football LLC ташкилотида обрўли бизнесменлар ва АҚШ термасининг собиқ футболчиси Тим Ховард фаолият юритишади.\nЙўқ, бу «пиар» эмас. Аниқроғи, тасодифий «пиар». Ховард пойтахтнинг чекка ҳудудига ташриф буюриб, клуб ходимлари билан суратга тушди, мақтовли сўзларни айтди. Аммо қарор чиқариш фақат унга боғлиқ эмаслиги кундек равшан эди, катта эҳтимол билан, ташаббус Тимдан чиқмаганди.\nҲар ҳолда, Ховард асосий вақтини ҳамон ўйинга сарфламоқда («Колорадо Рэпидс»да тўп суряпти), боз устига, унинг иккинчи лигада қатнашаётган клуби ҳам бор (унга ҳам консорциум вакиллари эгалик қилишади). Демак, «Дагенем энд Ребридж» ишончли қўлларда, дейиш мумкин. Юқори мақсадларни кўзлашга келсак, бу бироз баҳсли масала.\nЧунки мазкур жамоа футбол лигасида кўп қатнашмаган, ҳали янги. Шунга қарамай, ўз ишқибозлари ва инфратузилмасига эга. Одатда, футбол лигаси қайтиш кўп кузатилади. Гап раҳбариятнинг ақлли иш юритишига боғлиқ. АҚШдан келган хўжайинларга ишониш мумкин. Ховард борми, демак тажриба ҳам бор, гарчи у Америкага тааллуқли бўлсада.\nШундай экан, кейинги мавсумни, аниқроғи, навбатдаги мавсумлар оралиғини кутишга тўғри келади. Ўз навбатида, жорий мавсумда ҳам муносиб қатнашиш керак.\nНайжел Тревис, «Лейтон Ориент». Кейинги 10 йил ичида профессионал футболга кириш эҳтимоли: 95%\nОхирида кўпчиликка таъсир ўтказадиган тарихий воқеаларни ёдга оламиз. Айниқса, бу «фаст-фуд» шинавандаларига ёқади. Хўш, кўп ҳудудларда машҳурликка эришган Dunkin Donuts фирмасининг футболга қандай алоқаси бор? Шарқий Лондоннинг «Лейтон Ориент» клуби сал қолса йўқ бўлиб кетиши мумкин эди.\nИталиялик Франческо Беччетти «қизиллар»га «қўпол ҳазил» ишлатганди. Ушбу воқеа профессионал футболдаги 112 йиллик фаолият ҳамда сўнгги йиллардаги ютуқлардан (жумладан, Чемпионшипда қатнашиш ҳуқуқини берадиган финалда пенальтилар сериясида имконият бой берилган, Гарри Кейн ижарага олинган, Англия кубогида «Арсенал» билан дуранг қайд этилган) кейин рўй берганди.\nОлимпия стадиони учун кураш клубга қимматга тушди, боз устига, Беччетти асосий эътиборини «Парма»ни сотиб олишга қаратганди. Оқибатда «Лейтон Ориент» клубининг қарзлари кўпайиб кетди. Айнан шу паллада Найжел Тревис пайдо бўлди. Айтишларича, у Вудфордда ўтган болалик чоғларида «Ориент» ўйинларини стадиондан кўрган экан.\nКичкинтойлик пайтида меҳр қўйган клубни қутқариш - футбол оламида кузатилиши мумкин бўлган энг ёрқин воқеалардан бири. Тревис ўз миллионлари билан клубга келганида, вазият оғир эди. Таркибда атиги тўққиз футболчи бўлиб, уларнинг энг каттаси эндигина 19 ёшга тўлганди.\nЁшлар таркибидан жалб этилган мутахассис мавсум давомида жамоани бошқарган бешинчи мураббий бўлди. Физиотерапевт ҳамда фитнес-мураббий умуман йўқ. Хуллас, «Лейтон» мухлислари енгил тин олишди. 5-дивизиондаги дастлабки мавсум ўхшамади, бу кутилган ҳол эди.\nАйни пайт «Лейтон Ориент» етакчилар сафида бормоқда ва қачондир аввалги мавқеига қайтади. Ҳамма гап бу воқеа қачон, қандай, ким билан ва қандай шароитда рўй беришида қолган.


Салим Абдувалиев: Мафия, «криминал авторитет» — бу сўзлар нимани англатишини ҳам билмайман - Daryo\n12:01, 06.05.2020 95695\nЎзбекистон спорт курашлари ассоциацияси президенти, халқ орасида «Салимбой» номи билан машҳур бўлган Салим Абдувалиев унга мафия ва жиноят олами вакили сифатида қарашларига муносабат билдирди.\n«Одамлар мен ҳақимда турли бўлар-бўлмас гапларни айтади. Ҳаётимда бировнинг ҳақини емаганман, ҳеч кимнинг бир тийинига ҳам хиёнат қилмаганман. Мен тўғри яшайман ва ҳаёт тарзимдан фахрланаман. Бу дунёда ҳеч кимни хафа қилмаганман.\nМафия ва қандайдир «криминал авторитет» каби гаплар юради. Мен бу сўзлар ҳатто нимани англатишини билмайман. Агар кимнингдир ҳурмати баланд бўлса, демак у ҳурматли инсон. Одамлар мени шундай қилиб кўрсатиб қўйган, ўзим эмас. Мени мақташса, хурсанд бўлмайман, ёмон гапирса хафа бўлмайман. Мен учун ўз қарашларим муҳим», — дейди Салим Абдувалиев.\n11:49, 21.09.2021 69121\n16:39, 29.09.2021 65111\n18:36, 03.10.2021 71722\n10:53 Бугун 516\n10:32 Бугун 920\n10:19 Бугун 2745\n10:02 Бугун 3710\n23:38, 19.10.2021 59985\n22:19, 19.10.2021 55704


Газ тармоқлари ва иситиш тизимлари хавфсизлиги назорат остида | NORMA.UZ\nВазирлар Маҳкамасининг 1.11.2018 йилдаги 901-сон қарори билан аҳоли томонидан иситиш тизими ва ёқилғи маҳсулотларидан фойдаланишда хавфсизликни таъминлаш бўйича чора-тадбирлар қабул қилинди.\nБиринчидан, Республика комиссияси ташкил этилди, у иситиш хавфсизлиги талабларига риоя этилишини ўрганади, шунингдек бахтсиз ҳодисаларнинг олдини олишга доир таклифлар тайёрлайди. Унинг таркибига Бош вазирнинг биринчи ўринбосари – «Ўзбекистон темир йўллари» АЖ бошқаруви раиси, Бош прокурор ўринбосари, «Ўзтрансгаз» АЖ бошқаруви раиси, ички ишлар, фавқулодда вазиятлар вазирларининг биринчи ўринбосарлари ва бошқалар киради. Комиссияга аниқ вазифалар юклатилди.\nШунингдек, иситиш қозонлари ва печларидан фойдаланишни тизимли ўрганиш бўйича ҳудудий комиссияларнинг намунавий таркиби тасдиқланди. Уларга вилоятлар ва Тошкент шаҳар ҳокимлари, шунингдек Қорақалпоғистон Вазирлар Кенгаши раиси бошчилик қилади. Бундан ташқари, Саноатгеоконтехназорат, Ўздавнефтгазинспекция, Қурилиш вазирлигининг ҳудудий бўлинмалари раҳбарлари ва ҳ.к. жалб қилинган.\nИккинчидан, ички газ тармоқлари ҳамда газда ишловчи қурилма ва ускуналарнинг белгиланган муддатларда техник тафтишдан ўтказилиши ва уларга профилактика хизмати кўрсатилишига риоя қилиниши топширилди (Табиий газдан фойдаланиш қоидаларининг 135-банди “з” кичик банди):\nкўп квартирали уйлардаги газ плиталари (бошқа газ приборлари мавжуд бўлмаганда) - 2 йилда 1 марта;\nтурар жойлардаги газ плиталари, иситиш, сув иситиш приборлари - 1 йилда 1 марта, профилактик хизмат кўрсатиш - ҳар йилги иситиш мавсуми бошланишидан аввал.\nБундан ташқари, дудбуронлар ва вентиляция каналлари ҳар йилги иситиш мавсумидан олдин текширилиб, тегишли далолатномалар билан қайд этилади.\n«Ўзтрансгаз» АЖ, Уй-жой коммунал хизмат кўрсатиш вазирлиги, Саноатгеоконтехназорат, Ўздавнефтгазинспекциясига ИИВ билан биргаликда тафтиш ва текширишдан ўтказишни таъминлаш юклатилди.\nУчинчидан, Давлат солиқ қўмитасига қўлбола ясалган ностандарт иситиш мосламаларини ишлаб чиқариш ҳамда уларнинг бозорлар ва турли савдо шохобчаларида сотилишининг олдини олиш бўйича қатъий чоралар кўриш топширилди.\nТўртинчидан, иситиш тизими ва табиий ва суюлтирилган газдан ҳамда қаттиқ ёқилгидан фойдаланишда хавфсизликни таъминлаш бўйича НҲҲ ва техник ҳужжатлар, шунингдек, шаҳарсозлик нормалари ва қоидалари бир ой муддатда хатловдан ўтказилади.


ahlisunnat.com-Қуръони карим-Қуръони каримдан ҳамма ҳукм чиқара олмайди\nАгар бирон кимса луғат ёрдамида Қуръони каримни тушунишга уринса, муҳаққақ адашади, иймонини хавф-хатарга дучор қилади. Жуда кўп калималар ҳар бир илмда алоҳида маъноларни англатади. Масалан, “золим” сўзи тафсир илмида “кофир” деган маънони билдирса, Фиқҳ илмида бировнинг ҳақига тажовуз қилган, молини тортиб олган зўравонни билдиради. Тасаввуф соҳасида эса, умуман бошқа маъно касб этади.\nБир ҳақиқий муршиди комилнинг ҳузурида йиллар давомида ўқиб, пишиб етилмасдан ҳадиси шариф китобини ўқишга, тасаввуф китобларини таржима қилишга уринган чаламуллаларнинг сўз ва ёзувлари жуда зарарли бўлмоқда. Дуч келган одам ижтиҳод қила олмайди, ҳукм чиқара олмайди. Бу мумкин эмас. Ижтиҳод ва мужтаҳид деган мавҳумларнинг нима эканлигини яхшилаб билиб олсак, бу мавзу яхшироқ тушунилади.\nСаййид Абдулҳаким Арвосий ҳазратлари ижтиҳодни шундай изоҳлаган:\n“Ижтиҳод инсон кучи етгунича, жон-жаҳди билан заҳмат чекиб, меҳнат қилиш деганидир. Яъни ижтиҳод - Қуръони каримда ва ҳадиси шарифларда очиқча билдирилмаган аҳком ва масалаларни, очиқча ва батафсил тушунтирилган масалаларга қиёслаб, изоҳлашга интилишдир. Буни фақат пайғамбаримиз ва Ул зотнинг барча саҳобалари билан мусулмонлардан ижтиҳод мақомига кўтарила олган олимларгина уддалай олган. Бу улуғ инсонларга “мужтаҳид” дейилади.\nМужтаҳид бўлиш учун арабий юксак илмларни тўлиқ билиш; Қуръони каримни ёддан билиш; ҳар бир ояти кариманинг қандай маънога келишини; нозил бўлган вақтини, сабабини; нима ҳақида келганлигини ва яна кўплаб нозик илмларни ҳам билиш лозим. Ундан ташқари, Кутуби ситтадаги (7та ҳадис тўрлами) ва бошқа ҳадис китобларидаги юз минглаб ҳадиси шарифни ёддан билиш ва ҳар бир ҳадиснинг қачон, нима учун айтилганлигини, маъносининг қанчалик кенглигини, қайси ҳадиснинг бошқасидан олдин ёки кейинлигини; унга боғлиқ ҳодисаларни, қайси воқеа ва ҳодисалар устида айтилганлигини; кимлар тарафидан нақл ва ривоят қилинганлигини; нақл этувчиларнинг қандай ҳолда ва қандай ахлоқда эканлигини билиш; фиқҳ илмининг усул ва қоидаларини таниш; ўн икки илмни ва Қуръони каримнинг ҳамда ҳадиси шарифларнинг ишоратларини, рамзларини, очиқ ва ёпиқ маъноларини англаш; бу маъноларни қалбига жойлаган; қувватли иймон эгаси бўлиш, амин, нурли ва соф қалб ва виждонга эга бўлиши лозим.”\nКўриб турганимиздек, ижтиҳод қилиш ҳар ялангоёқ муллачалишнинг иши эмас. Бугун ер юзида шундай сифатларга эга одам деярли қолмаган. Шу боис ҳар бир мусулмоннинг тўрт мазҳабдан бирига тобе бўлиши шарт.


Капитализм ҳазоратининг «мевалари»дан | Najot.org\n02.12.2019 Нажот 0 коментариев рўмол,ўқувчи қизлар,Франция Сенати\n«Франция Сенати ўқувчи қизларнинг мактаб саёҳатлари пайтида рўмол ўрашларини тақиқлаш бўйича янги қонун лойиҳасига овоз берди. Илмоний дунёқарашга зид диний рамз, дея дастакланган бу қарор Франция давлат мактабларидаги илмонийлик принциплари тўғрисидаги 2004 йил қабул қилинган қонунга таянди.\nШунга асосан, Ҳизб ут-Таҳрир – муборак Фаластин замини матбуот бўлими ўзининг сайтида баёнот нашр қилиб, қуйидагиларни таъкидлади:\n«Ғарб сиёсатчилари шахс эркинликлари ҳақида оғиз кўпиртириб, ноғора қоқишларига қарамай, рўмолни тақиқлаш ва уни жиноятга чиқариш учун қонунчиликнинг ҳамма эшиклардан кириб, қонунлар қабул қилиб кўришяпти. Буни рўмол Ислом кўринишларидан бири бўлгани учун қилишяпти!». Баёнотда қуйидагиларга эътибор қаратилди:\n«Ғарб ҳазоратида аёл эркинлиги, деган нарса улуғланиб, шунга даъват қилинар экан, бундан аёлнинг яланғочланиши эркинлиги мақсад қилингани кундек равшан. Аёлнинг Ислом буюргандек ўраниши ва ҳурматини сақлаши эса, Ғарб тоқат қилолмайдиган нарса. Чунки бу ҳолат аёл киши ва унинг жамиятдаги роли ҳақидаги Ғарб фалсафасига зид. Ғарб наздида аёл киши товардир… У қанчалик танасини очса ва қанчалик фитна жойларини бозорга солса, шунчалик қиймати ошади. Дарҳақиқат, бундай иллат фалсафа Европа бошига жуда кўп балолар солди… Аёллари турмушга чиқиш ва фарзанд кўришдан бош тортишди, фоҳишалик кенг тарқалди, оилалар бузилиб, Европа қариб-қартайиб, ёшлик вақтига қайтолмайдиган бўлиб қолди». Баёнотда қуйидаги саволлар ўртага ташланди:\n«Шундай экан, мусулмонлар ўз ҳукмдорларининг Ғарбга эргашаётганларини, у билан турли шартномалар имзолашаётганларини биладиларми?! Бу шартномалардан бири «CEDAW» (аёлларга нисбатан барча турдаги камситишларга барҳам бериш тўғрисидаги декларация) бўлиб, Фаластин режими унга 2014 йил имзо чеккан.\nҒарб бизга яхшилик бўлишини асло хоҳламайди, аёл кишининг бебаҳо дур-гавҳар мисол асралувчи мукаррама бўлишига тоқат қилолмайди. Аксинча, Ғарб учун аёл киши арзон товар бўлиши, ёши ўтиб-кексайганда қариялар уйига улоқтирилиши, ҳолидан ҳеч ким хабар олмай, уни ҳеч ким эсламай-унут бўлиши керак. У шуни истайди». Баёнот сўнггида бундай дейилди:\nБарча яхшилик Исломда. Чунки Ислом аёл киши масаласида қабул қилган самовий қонунлари билан аёл кишини азиз-мукаррам қилди ҳамда итоатда эркаклар билан баслаша оладиган, ҳақ-ҳуқуқлари кафолатланган, оилани сокинлик билан ўраб, исломий жамиятга рушду ҳидоят келтирувчи фаол шахсга айлантирди. Ҳамма ёмонлик эса, сиёсий ва фикрий жиҳатдан Ғарбга эргашишдадир».\n← Судан ер ости ва ер усти бойликларига тўла бўла туриб…\nАбдулмалик Ҳусийнинг яҳудий вужудига таҳдид қилишдан мақсади регионал қўллаб-қувватловга эришишдан бошқа нарса эмас →\nبِسْمِ اللهِ الرَّحْمٰنِ الرَّحِيمِ Судан ер ости ва ер усти...


Сурхондарёда содир бўлган ЙТҲда «Жигули» ҳайдовчиси вафот этди\n10:57 / 02.09.2021\nСурхондарё вилояти Сариосиё туманида «Жигули» ва «Кобальт» ўзаро тўқнашган. Оқибатда «Жигули» ҳайдовчиси оғир тан жароҳатлари олиб шифохонада вафот этган. Бу ҳақда вилоят ИИБ ЙҲХБ ахборот хизмати хабар бермоқда.\nМаълум қилинишича, жорий йил 29 август куни соат 17:30ларда Сариосиё тумани ҳудудидан ўтган 4К583 йўлининг 16-километрида одам ўлими билан боғлиқ йўл-транспорт ҳодисаси содир бўлган.\n«Кобальт» машинаси туманнинг Чинор маҳалласи ҳудудидан ҳаракатланиб келаётганда рўпарадан келаётган «Жигули» машинаси билан тўқнашиб кетган. Оқибатда, «Жигули» ҳайдовчиси оғир тан жароҳатлари олиб, Шарғун шаҳар тиббиёт бирлашмасида вафот этган.\nДастлабки суриштирувда аниқланишича, «Жигули» машинаси ҳайдовчиси йўлнинг таъмирланаётган қисмини айланиб ўтмоқчи бўлиб «Кобальт»нинг йўлига чиқиб кетган ва натижада ҳар иккала машина ўзаро тўқнашган.\nҚамчиқ довонида «Спарк» йўл тагидан сув ўтказувчи иншоотга тушиб кетди


Россияда мигрантлар учун квоталарни тақсимлаш янги тартиби тасдиқланди - Zamin.uz\n17:12 / 14.01.2021\nФото: Михаил Голенков\nРоссияда мигрантлар учун квоталарни тақсимлаш бўйича минтақавий комиссиялар тўғрисида қонун кучга кирди. Унга кўра, ҳукумат квоталарни тўғрилаш қоидаларини тасдиқлаши мумкин. Ҳужжат 14 январда кучга кирди ва "Россия Федерациясидаги хорижий фуқароларнинг ҳуқуқий мақоми тўғрисида"ги қонунга ўзгартиришлар киритилди.\nБундан ташқари, қонунда РФ Ички ишлар вазирлигининг ваколатлари аниқлаштирилди: вазирлик рухсатнома бериш тартибини, мигрантлардан тегишли ариза шакллари ва керакли ҳужжатлар рўйхатини тасдиқлайди. “Замин” янгиликларини “Одноклассники”да кузатиб боринг\nРоссияда барча мигрантлардан бармоқ изларини олиш режалаштирилмоқда\n12-09-2020, 07:33, Дунё\nРоссиядаги хорижликлар ҳужжатларининг амал қилиш муддатлари қандай узайтирилади?\n19-04-2020, 10:45, Дунё\nРоссияда 15 июнгача мигрантлардан патент ва бошқа ҳужжатлар талаб қилинмайди\n18-04-2020, 16:20, Дунё\n8-04-2020, 22:46, Дунё


Санъатшунослик факультетида 1-курсга қабул қилинган талабалар учун ўқув жараёни билан таништирув дарси ташкил этилди. – Kamoliddin Behzod nomidagi Milliy rassomlik va dizayn instituti\nСанъатшунослик факультетида 1-курсга қабул қилинган талабалар учун ўқув жараёни билан таништирув дарси ташкил этилди.\nКамолиддин Беҳзод номидаги Миллий рассомлик ва дизайн институти Санъатшунослик факультети 2020-2021 ўқув йилида 1-курсга Тошкент шаҳри ва Тошкент вилоятидан қабул қилинган талабалар учун ўқув жараёни билан таништирув дарси ташкил этилди.\nТаништирув дарсида тақдимот орқали талабаларга институт, факультет раҳбарияти, 2020-2021 ўқув йили кузги семестрининг масофавий таълим асосида ташкил этилиши, таълим йўналишлари ва курслар кесимида ўзлаштириладиган фанлар, тўлов-шартнома миқдори тўғрисида маълумот берилди. Сўнг Тасвирий санъат тарихи ва назарияси кафедраси мудири О.Абдуллаев томонидан Масофавий онлайн таълим платформа йўриқномаси ҳамда талабаларнинг ундан фойдаланиши ва ўзлаштириб бориши тўғрисида тақдимот орқали батафсил кўрсатиб берилди. Талабалар ўқув жараёнлари ҳақида яқиндан танишдилар ва дарсларнингМасофавий таълим жараёнида олиб борилиши тўғрисида саволларга керакли маълумотларга эга бўлдилар.


Башар Асад Сурия ҳудудига кирса Туркияни нима кутиши ҳақида маълум қилди\n18:34 / 22.02.2016\nСурия президенти Башар Асад Испаниядаги El Pais газетаси учун берган интервьюсида Туркия ва Саудия Арабистони ўз мамлакати ҳудудига қуруқликдаги қўшинларини киритса, уларга террорчилар сифатида қаралишини айтиб ўтди.\nУ бундай ҳолатда ўзида бошқа йўл қолмаслиги, Сурия чегаралари ҳимоя қилиниши учун ўзаро уруш бошланишини билдирган.\nЎз навбатида, Башар Асад мухолиф кучлар билан тинчлик сулҳи тузишга розилигини, бунинг учун маълум шартлари борлигини қўшимча қилган. У ўт очишни тўхтатиш ўз зарарига ишламаслигини истамоқда. Асад бу Туркиянинг ҳудуддаги жангариларни кучайтириб юборишига олиб келишидан хавфсирамоқда.\nАсаднинг айтишича, мухолифатдагилар қуролларини топширганидан кейингина улар билан музокара бошлашини маълум қилган. У таслим бўлганлар афв этилишига ваъда берган.\n"Бу жараён бошланган. Охирги вақтларда тез-тез таслим бўлиб, қуролларни топшираётган гуруҳлар қайд этилмоқда. Улар ИШИДга қарши курашиш учун Сурия армиясига келиб қўшилишмоқда", дейди Асад.\nСурияда 2011 йилдан буён фуқаролик уруши давом этмоқда. Унда асосан 3та томон, Сурия ҳукумати, мухолиф кучлари ва ИШИД жангарилари ўзаро жанг қилмоқда. Бу вақт ичида юз минглаб кишилар уруш қурбони бўлди. 5 миллиондан ортиқ киши қочқинга айланди.\n2016 йилнинг 16 февралида Туркия АҚШни Сурия ҳудудидаги ИШИДга қарши курашиш учун қуруқликдаги ҳарбий амалиётларни бошлашга чақирди. Бундай ҳаракатларга Саудия Арабистони ҳам жалб этилиши ҳақида хабарлар чиққан.\n21 февраль куни АҚШ Давлат департаменти раҳбари Жон Керри Россия ТИВ раҳбари Сергей Лавров билан музокаралардан кейин яқин вақт ичида Сурияда ўт очиш ишлари тўхтатилиши, Сурия ҳукумати ва мухолифат ўртасида сулҳ тузилишига эрилиши ҳақида маълум қилди.\nКерри: Обама ва Путин яқин вақт ичида Сурияда ўт очишни тўхтатиш бўйича келишувга эришади


Mart 2020 – nuqtai nazar\nМасофавий ишлашга ўтказиш тартиблари тасдиқланди\nАдлия вазирлиги 28 март куни Карантинга оид чоралар амал қилиш даврида ходимларни масофавий иш усулида, мослашувчан иш графигида ёки уйда ишлашга ўтказишнинг вақтинчалик тартиби тўғрисидаги низомни рўйхатдан ўтказди.\n27 март соат 10.00 дан бошлаб вилоятлараро ҳаракатланиш барча транспорт воситалари (енгил автотранспорт, автобус, авиа ва темир йўл) учун тўхтатилди.\nФарғонада «Меҳр улашамиз» акцияси ташкилланди\nЎзбекистон истеъмолчилар ҳуқуқларини ҳимоя қилиш жамиятлари федерацияси Фарғона вилоят ҳудудий бирлашмаси томонидан #vahimasizkarantin #карантинбезпаники шиорлари остида #mehr_ulashamiz акцияси ташкилланди.\n“Қамчиқ” довонида транспорт воситалари ҳаракати вақтинча тўхтатилди\nКоронавирус тарқалишининг олдини олиш мақсадида, “Қамчиқ” довонида транспорт воситалари ҳаракати вақтинча тўхтатилди.\n25 мартдан жамоат жойларида ниқобсиз бўлган шахслар жаримага тортилади\nҲодим ва ишчилар ўз иш жойида шахсий ҳимоя воситалари (ниқоб)да бўлиши талаб этилади, шунингдек карантин чораларини бузганларга нисбатан қонунчиликда белгиланган тартибда интизомий чоралар қўлланилади, дея хабар қилди Соғлиқни сақлаш вазирлиги.\nИчки ишлар вазирлиги фуқароларни коронавирус инфекциясига қарши дезинфекция ишларини ўтказиш кераклиги айтиб жиноят содир этиши мумкин бўлган кутилмаган «дезинфектор»ларни уйга киритмасликка чақирмоқда.\nНарх-наволар жамоатчилик кузатувига олинди\nБарчангизга маълум ҳукуматимиз томонидан коронавирус хавфи сабабли Республикамизда карантин эълон қилинди. Мазкур ҳолатда фуқароларимиздан саросимага тушмасдан, тиббиёт ходимлари томонидан берилган тавсияларга қатъий амал қилган ҳолда ўзларини ва яқинларини вирусдан ҳимоя қилиш чораларини кўришларини сўраймиз.\nБу йил Ўзбекистон ОТМлари қанча талабани ўқишга қабул қилади?\n2020/2021 ўқув йилида республика ОТМларида қабул квоталарини ўртача 25 фоизга ошириш режалаштирилмоқда.\nСоғлиқни сақлаш вазирлиги томонидан 1003 ягона қисқа рақамли Call-марказ ишга туширилди, дея хабар қилди ССВ матбуот хизмати.\nАдлия вазирлигида кўплаб оилалар учун қизиқ бўлган саволга жавоб беришди.\nПрезидент болалар ҳуқуқларининг қўшимча кафолатларини белгиловчи қонунларга тузатишларни имзолади\nБолаларга, уларнинг ҳуқуқлари, эркинликлари ва қонуний манфаатлари бузилган ҳолларда, нафақат васийлик ва ҳомийлик органлари органларига, балки бошқа давлат органларига ҳам мурожаат қилиш ҳуқуқи берилди.\n1 арпрелдан бошлаб Тошкент ва Тошкент вилоятида кўчмас мулк сотиб олинишида прописка талаб этилмайди\n2020 йил 1 апрелдан бошлаб Тошкент шаҳри ва Тошкент вилоятида кўчмас мулкни олишда Ўзбекистон Республикаси фуқаролари учун ушбу ҳудудларда доимий пропискага эга бўлиш талаб қилинмаслигини кўзда тутувчи тартиб жорий этилади. Мазкур тартиб Президент томонидан имзоланган 2020 йил учун Давлат дастурида кўзда тутилган.\n«Ўзбекистон почтаси» АЖ янги коронавирус тарқалиши туфайли Хитойдан почта жўнатмаларини қабул қилиш бир мунча узоқ муддат талаб этилаётгани ҳақида маълум қилди.\nВазирлар Маҳкамаси 6 март куни «Ўзбекистон Республикасида идентификация ID-карталарини расмийлаштириш ва бериш тизимини жорий этиш чора-тадбирлари тўғрисида»ги қарорнии қабул қилди.\nЙПХ ходими яширин кузатув олиб бориши мумкинми?\n“Радар” ўрнатилган жойда “Радар” йўл белгиси бўлиши шартми? Адлия вазирлиги ҳайдовчилар томонидан кўп бериладиган саволларга жавоб берди.\n«Хорижда бўлган (бўлиб турган) Ўзбекистон Республикаси фуқаролари ва фуқаролиги бўлмаган шахсларнинг консуллик рўйхатини юритиш тартиби тўғрисидаги йўриқномани тасдиқлаш ҳақида»ги буйруқ Адлия вазирлигида давлат рўйхатидан ўтказилди.\nТалабалар учун контракт тўлаш муддати узайтирилди\n2019/2020 ўқув йилининг биринчи ярим йили учун тўлов-шартнома шартларини бажариш муддати узайтирилди, деб хабар бермоқда олий ва ўрта махсус таълим вазирлиги.


- Пайғамбаримиз соллаллоҳу алайҳи васаллам биз учун жонимиздан, молимиздан, ота-онамиздан, барча оила аъзоларимиздан, жамики инсонлардан азизроқ ва маҳбуброқдирлар.\n- Имом Молик раҳимаҳуллоҳ Мадинада яшаб, Мадинада вафот этганлар. У ердан бошқа шаҳарга чиқмаганлар. Сабабини сўралганда, "Расулуллоҳ соллаллоҳу алайҳи васаллам ётган шаҳарни ташлаб кетишни ёқтирмайман" деган эканлар.\n- Имом Молик раҳимаҳуллоҳ ҳадис ўқиётиб, сесканган эканлар. Ҳадисни ўқиб бўлганларида, шогирдлари ўша сесканишларининг сабабини сўрашганда, чаён чақиб олгани учун шундай бўлганини айтган эканлар. Шогирдлари ҳайрон бўлиб, "Нега ҳадисни тўхтатмадингиз?" дейишганда, улуғ имом: "Расулуллоҳ соллаллоҳу алайҳи васалламнинг сўзларини бўлгим келмади!" деб жавоб берган эканлар.\n- Имом Молик раҳимаҳуллоҳ Мадина кўчаларида умуман уловга минмаган эканлар. Сабабини сўрашганда, "Расулуллоҳ соллаллоҳу алайҳи васаллам ётган тупроқни уловнинг туёқлари билан босгани Аллоҳ таолодан ҳаё қиламан!" деб жавоб берган эканлар.\n- Имом Молик раҳимаҳуллоҳ Мадина кўчаларида юрганларида, Расулуллоҳ соллаллоҳу алайҳи васалламга одоб ва ҳурмат юзасидан ҳеч қачон ерни тепиб, силтаб қадам босиб юрмаган эканлар.\n- Баъзи ошиқлар Расулуллоҳ соллаллоҳу алайҳи васалламнинг равзалари, қабрлари устидаги гумбаз яшил рангда бўлгани учун яшил рангдаги поябзал кийишни ўзларига эп кўрмаган эканлар!\n- Баъзи аҳли илмлар тажриба қилиб кўришларича, бир жойда кўп ўтирганларида оёқлари увишиб, жимирлаб қолса, дарҳол севикли Пайғамбаримизнинг муборак исмларини зикр қилсалар, ўша увишиш ва жимирлаш кетган экан.\nИкки олам сарвари, маҳбубимиз, охиратда шафоатчимиз бўлган зотга Аллоҳ таолонинг саломи, саловоти ва баракоти бўлсин!\nДругие материалы в этой категории: « Расулуллоҳнинг либосида кафанланган саҳобия\tҒафлатда қолманг! жума куни бажариладиган 12 амал »


ЕИ расмийси Эроннинг минтақадаги роли ўзгариши мумкинлигини билдирди\n05 декабр 2020, Тошкент вақти: 23:25\nЕИ ташқи ишлар мутасаддиси Федерика Могерини.\nЕвропа Иттифоқининг ташқи алоқалар мутассаддиси Федерика Могерини Эрон Сурияда тўрт йилдан бери давом этаётган фуқаролар урушини тўхтатиш юзасидан музокараларда конструктив роль ўйнаши мумкинлигини билдирди.\nМогерини бу ҳақда 28 апрель куни Нью Йоркда Эрон ташқи ишлар вазири Муҳаммад Жавод Зариф билан учрашув олдидан айтди.\nМогеринига кўра, Эрон Сурия президенти Башар Ассадни ўтиш даври ҳукуматида иштирок этишга кўндира олади.\nМогерини ва Зариф Эрон ядровий дастури бўйича якуний шартнома юзасидан музокаралар ўтказади. БМТ Хавфсизлик кенгашининг беш аъзоси ва Германия иштирокида ўтган аввалги музокараларда томонлар ядровий дастур юзасидан дастлабки шартномани имзолаган эди. Якуний шартнома эса 30 июнгача имзоланиши режалаштирилган.\nМогерини мазкур шартноманинг имзоланиши “минтақада Эрон ролининг ўзгариши учун йўл очади”, деб билдирган.


Ибройим Юсупов ижодида Ислом Каримов образи\nИ.Юсупов шеърятининг юракка яқинлиги, кўнгилга жолигининг сири шундаки, шоир ҳамма вақт халқнинг тилагидаги, юрагидаги энг эзгу туйғуларни, орзу-ниятларини ўткир пафос ва теран лиризм билан ўз шеърий қаторларида тасвирлаган. Шоир ўз шеърларида адабий қаҳрамонларини кўпгина ҳолатларда турмушдан, ўз давридан олади ва уларнинг такрорланмас образини яратишга интилади. Буни биз И.Юсупов ижодида Ўзбекистон Реcпубликасининг Биринчи президенти И.А.Каримов образининг яратилганлигидан ҳам кўришимиз мумкин.\nБиз ушбу мақоламизда шоир ижодида Ислом Каримов образининг яралиш ўзига хосликларини ёритишни ўз олдимизга мақсад қилиб қўйдик. Тадқиқот объекти сифатида шоирнинг “Президент” шеърини танлаб олдик. Зарурий ўринларда бошқа шеърлари илмий қиёсий типологик йўналишда таҳлил қилинди.\nШоирнинг “Президент” шеъри дастлаб “Миллий тикланиш” газетасида эълон қилинди ва кўпгина ўқувчилар томонидан илиқ кутиб олинди. Кейинроқ шоирнинг “Ўмир саған ашиқпан”(1999) топламида нашр этилди. Шеърда шоир Ислом Каримов образининг яратилишида кўпгина троплар, шакллар, деталлар, рамзлар, фразеологизмлар, мақол, ҳикматли сўзлар, шунингдек афсонавий ва мифологик образлардан моҳирона фойдаланган. Масалан:\nИмперия –етти бошли аждарҳо,\nЎт пуркаб турса ҳам ҳайқимай бориб,\nТенгсиз мардлик кўрсатдингиз Сиз шунда,\nҚафасдаги Ҳумо қушни қутқариб.\nШоир бу мисраларда “етти бошли аждарҳо”, “ҳумо қуши” каби афсонавий образлардан метафорларни яратишни моҳирона уддалаган. Яъни, бунда империя- олдинги советлар ҳукумати. Шоир эса буни ўт пуркаб турган аждарҳога ўхшатади. Қафасдаги ҳумо қуши эса - эркинлик тимсоли сифатида қўлланилган. Демак, муаллиф бунда Биринчи Президентимиз И.А.Каримовнинг, юртига эркинликни, мустақилликни олиб беришдаги забардастлиги, тенгсиз мардлигини ўз шахсий услубига хос метафоралар ёрдамида тасвирлайди.\nШеърнинг кейинги бандларига диққат қаратсак:\nУмид кутиб буюк келажагидан\nХалқ қувонди. Янграб шодлик нағмаси.\nШарқ осмони бўйлаб кўк жиягидан\nБош кўтарди мустақиллик қуёши.\nЮқоридаги бандда “Бош кўтарди мусатақиллик қуёши” қатори ўз маъносидан кўчма маънога кўчиб қўлланилган. Ўзбекистон советлар иттифоқидаги барча халқларнинг орасида биринчиларидан бўлиб мустақиллик эълон қилиб, ўз олдига мустақил мамлакат тиклашдаги тарихий ҳолатини “мустақиллик қуёши” метафораси орқали ифодалаган. Шеърда шоир лирик қаҳрамонининг бутун халқнинг тақдирини ўз елкасига олиб, тўғри йўлдан бошлаб, эл карвонини ўзга йўлга оғдирмай олиб келаётганлигини, эл-халқ ундан рози эканлигини айтади, бу кишига янада катта куч-қувват тилаб қолади.\nМиқти эгнингизда олиб келасиз\nХалқ юкин. Розидир ҳар овул, ҳар кент.\nКатта обрў қозонасиз ҳали Сиз,\nХудо қувват берсин, жаноб Президент!\nШеърнинг ушбу бандидаги “Миқти эгнингизда олиб келасиз, Халқ юкин. Розидир ҳар овул, ҳар кент.” деган қаторлари бизга қадимги юнон адабиётидаги Эсхилнинг “Занжирланган Прометей” асаридаги Прометей образини эсалатади. Бунда Прометей совуқда совуқ қотиб тангликдаги инсон болаларини иситиш учун от ўғирлаб олиб келиб беради. Шунингдек, Прометей одамларга турли ҳунарлардан сабоқ бериш орқали уларга бахтли турмуш ином этади. Одамлар ер юзида тинч-тотув, фарован турмуш кечира бошлайди. Прометейнинг бу фазилатларидан ғазабланган Зевс уни узоқ даврлар давомида тоққа занжир билан боғлаб қўяди. Лекин у сира афсусланмайди. Ўзини инсониятнинг бахти учун фидо қилади.Ўз ўрнида унинг фидокорлиги ҳам жавобсиз қолмайди. Бу занжирбандликдан уни одам боласи-Геракл қутқаради.\nЮқоридаги шеърнинг дастлабки бандларида сўз юритилган ўт пуркаётган аждарҳога қарши бориб, қафасдаги ҳумо қушни қутқариш мотиви Прометейнинг Зевснинг қаҳридан ҳайиқмай, одамзотга ёрдам бериб, бутун инсониятни қутқариш мотивига ҳамоҳанг келади. Шеърнинг ўзига хослиги ҳам шунда, шоир бунда Ислом Каримовнинг бадиий образини яратишда афсонавий ва мифологик образлардан моҳирона фойдаланиш билан бирга, унинг давлат бошқарувидаги асосий принципларини ҳам ўринли келтирган.\nКелгуси авлодлар олгайлар ёдга\nТангрим доим нурли назарин солгай.\nСиз-у биздан шу эртанги авлодга\nҲақиқатдан ҳам, И.Каримов “Озод ва обод Ватан, эркин ва фарован турмуш қуриш” деган принципни асосий ўринга қўйди. Шаҳар-у қишлоқларни обод қилиб, фаровон турмушимизнинг асосини яратди. Шунингдек биз бу бандда “Ёдга олғай”, “Тангрим нурли назарин солгай”, “Озод ва обод ватан қолгай” деган мисраларда фольклор асарларидаги “дуо” жанрининг таъсирини пайқаш қийин эмас.\nШеърнинг бадиийлик даражаси жуда юқори. Шоир бу шеърни фақат ўз қалбини тўлқинлантирган ўйларгагина эмас, балки бутун халқ юрагида мавж уриб турган туйғуларга қурган. Шундан бўлса керак, И.А.Каримов бу шеърдан таъсирланиб шоирга қуйидаги жавоб хатини йўллайди:\n“… “ Миллий тикланиш” газетасида чоп этилган шеърингизнинг ҳар бир қаторида мавж уриб турган чин кўнгиллилик ва катта ҳурмат туйғусидан жуда таъсирландим…чин кўнгилдан ёзган шеърий қаторларингиз учун миннатдорлик билдириб, сизга соғлик-омонлик, умрингизга ва ижодингизга барака тилайман.\nЎзбекистон Республикаси Президенти И.Каримов.”\nҲурматли Биринчи Президентимизнинг бу хати шоирни яна ҳам жонлантириб, унга ижодий илҳом бағишлади. Биринчи Президентимиз И.Каримовнинг юртимизда олиб борилётган сиёсатининг буюклиги ҳам шундаки, у ҳамма вақт биринчи ўринга “тинчлик” ва “тотувлик” деган тушунчаларни қўйди, бутун халқнинг онгига шундай ҳолис ғояни сингдирди.\nКўп халқлар аросат азобин чекар,\nПрезидентдан тортиб деҳқонга қадар,\nУйқу ўгирловчи не? – десанг агар,\n“Тинчлик” ва “тотувлик” деган икки сўз.\nШоирнинг 2004 йилги “Ҳар кимнин ўз замани бар” шеърлар тўпламига кирган “Икки сўз” шеъри ўзининг бадиий ғоявий йўналиши билан ҳам шоир шеъриятида И.Каримов образини теранроқ ёритишга хизмат қилади. Шоир бу мисраларда сўнги вақтларда дунё халқлари орасидаги юз бераётган урушлар, мураккаб ва кескин вазиятларни “аросат азоби” метафораси билан ифодалайди. Шунингдек шеърнинг биринчи қаторидаги “аросат”, “қадар” сўзлари араб, форс тилларининг сўзлари бўлиб, шеърнинг бадиий таъсирчанлигини кучайтиришга хизмат қилади.\nБиринчи Президентимизнинг “Ўзбек халқига тинчлик ва омонлик керак” деб айтиши ҳам бекорга эмас эди. Шоир И.Юсупов бўлса бу адолатли сиёсатни ўз шеърий қаторларида қуйдагича ифодалайди:\nЎтлар ёнса ёнсин ўчоқда гурлаб,\nОтлар пойга қилсин совринга терлаб,\nКим қолин илитса уруш отин куфлаб,\nҚаргишга учраб, гирёна болар.\nУшлашса палвонлар ёқа ушлашсин,\nТашлашса қўчқорлар калла ташлашсин,\nУрушса хўрозларгина урушсин,\nОдам урушган эрлар вайрона бўлар!\nШеър одамлар орасида тинчлик ва тотувликни қадрлашга чақиради. Шеърда параллелизм усулидан моҳирона фойдаланилган. Яъни, ўчоқдаги ўт билан уруш ўтини, хўрозлар уруши билан одамлар орасидаги урушни бир-бирига параллел қўйиб тасвирлайди. Бундан ташқари шеърда “уруш оловини ёқиш”, “қарғишга учраш”, “вайрон бўлиш” сингари иборалар ҳам қўлланган. Булар ҳам ўз ўрнида шеърнинг бадиийлигини оширади, унинг ўқувчи учун эмоционал таъсирчанлигини кучайтиради.\nМустақилликнинг энг катта ютуғи – Ўзбекистон билан дунё халқлари дўстлигининг мустаҳкамланиши бўлди. Бу эса мустақил давлатимизнинг бош сиёсати эди. Шу сабабли ҳам атоқли шоир И.Юсупов халқимизнинг туғишган халқлар билан тотувлик, иноқлиқ ва дўстлик масаласини куйлашни ўз олдига мақсад қилиб қўйди. Масалан, “Туғишганлик” шеърида қуйдаги қаторларга эътибор берсак:\nТуркманга нағмалаш этган\n«Ғардаши» кўб туғишганлик.\nЎтов тикиб, бош қўйдирган-\nҲимматли сўз туғишганлик.\nШоир бу шеърида туркий тилли халқлар билан тубимиз бир туғишган эканимизни, уларнинг қувончи биз учун катта байрам, уларнинг қайғуси- биз учун оғир дард эканлигини куйлайди. Шеърда «ғардаш» сўзининг қўлланилиши ҳам ўзига маълум бир поетик вазифани юклайди. Агар «ғардаш» сўзининг ўрнига ўзимизнинг тубкиликли «оғайни» сўзини қўлланганида шеърда бундай бадиий таъсирчанликка эришилмай қоларди. Бундан ташқари миллий урф-одатларимиз бўлган “меҳмон кутиш” удумини “ўтов тикиб, бош қўйиш” метонимияси орқали ихчамлаштирган.\nМустақилликнинг дастлабки йилларидаёқ И.Каримовнинг қорақалпоқ халқига кўрсатган ғамхўрлиги кўпчиликнинг ёдида. 1993 йили БМТнинг 48-сессиясида Орол муаммосини бутун дунё учун муаммо эканлигин, у ердаги халқларга ёрдам кераклигини биринчилардан бўлиб кўтариб чиққан эди. Мана шундай жонкуярлиги билан И.Каримов қорақалпоқ халқининг ҳам қалбидан чуқур ўрин олган. Шундан бўлса керак оқкўнгил халқимизнинг содда одамлари “Ислом Каримов қоралқалпоқ бўлса керак”- деб ҳам қувонган эди. Бунга ўзбек ва қорақалпоқ халқининг оға-инилик муносабатлар асос бўлиб, биз буни шоирнинг ушбу қаторларида кўришимизга бўлади.\nУлкан бахт инъом этган,\nБир қозонда ош дамлаган\nМеҳри иссиқ тугишганлик.\nШоир ўзбек ва қорақалпоқ халқларининг оға-ини, туғишганлик муносабатларини биринчи мисолида ўзбек халқини ўзининг оғасига ўхшатишида “оға” метафорасини берса, кейинги мисолдаги “бир қозонда ош дамлатиш”и бирдамликнинг рамзи сифатида олган. Ёки, шоирнинг\n«Оғам борда елкам томда» дегандек,\nБуюк Тошкент унинг ғамхўр оғаси\n-деган қаторларида халқ оғзаки ижоди намуналаридаги «Оғам борда елкам томда» мақоли орқали бу икки халқнинг туғишганлигини қорақалпоқ халқининг миллий характерига хос бўлган белгилар билан очиб берган.\nХулоса қилиб айтганда биз И.Каримовнинг Ўзбекистон халқларига қилган фидоийлиги, дунё халқларига кўрсатган туғишганлик-одамийлик хизматларини ва қорақалпоқ халқига бўлган оғалик ғамхўрлигини мангу улуғлаш зарур эканлигини тушунамиз. Шу сабабли ҳам буни ўз вақтида пайқаган И.Юсупов унга атаб “Президент” шеърини ёзган.\nИ.Каримовнинг узоқни кўзлайдиган, доно юртбоши бўлганлигининг яна бир кўринишини, унинг халқининг фақат бугунини эмас, балки келажагини ўйлаб, ўзидан кейин ҳам элимизга одил ва доно, ишончли ва лойиқ инсонни тайёрлаб, халқнинг тақдирини ишончли қўлга топшириб кетганлигидан ҳам кўрса бўлади.\nҲақиқатдан ҳам Ҳурматли Президентимиз Ш.М.Мирзиёевнинг давлатимизда Биринчи Президентимиз И.Каримовнинг номини абадийлаштирш учун қилаётган ҳаракатлари ва у инсоннинг руҳига мангу эсдалик ўрнатиши у инсонга бўлган чексиз ҳурмат ва садоқатнинг тимсоли бўлди. Шунинг натижаси бўлса керак, муҳтарам юртбошимиз Ш.М.Мирзиёев қисқа вақт ичидаёқ халқнинг чексиз ишонч ва меҳрига эришиб, халқнинг юрагидан теран жой эгаллаб улгурди.\nШунинг учун ҳам И.Юсупов:\nСизни ким чиқарса баланд минбарга,\nУнинг ўрни бўлар ҳамиша тўрда.\nЎзингиз озодлик истаган элда,\nМустақил Ватанинг ёд этар сизди.\n-деб келтиради. Якуний хулоса ўрнида айтганда, И.Юсупов шеъриятида И.А.Каримов образини яратишдаги ғоявий-мавзувий, бадиий эстетик ва эмоционал таъсирчанлик ўсиб келаётган ёш авлоднинг комил инсон бўлиб улғайишига хизмат қилади.\nҚорақалпоқ Давлат университети магистранти


Жанубий Корея КХДР билан муносабатларда савдо эмбаргосини кенгайтирди\n11:00 / 09.03.2017\nЖанубий Корея КХДР билан муносабатларда ушбу мамлакат ўтган йили ядровий синовлар ўтказганидан кейин жорий этилган савдо эмбаргосини (чет эл моллларини мамлакатга келтириш ёки мамлакатдан чиқаришни давлат томонидан тақиқлаб қўйиш - таҳр.) кенгайтирди. Бу ҳақда 8 март куни мамлакат ҳукумати эълон қилган.\n«Савдо, саноат ва энергетика вазирлиги Шимолий Кореяга етказилиши тақиқланган маҳсулотлар рўйхатини икки баробар кенгайтирди», дея қайд этилган хабарда. Хусусан, авиация ва ракета саноати, шунингдек ядро энергетикаси саноатида қўлланадиган ашёлар рўйхатга киритилган.\n«Бу рўйхат БМТ Хавфсизлик Кенгашининг Шимолий Кореяга ядровий синов ўтказгани учун қўллаган санкцияларига мос келади», дея қайд этилган хабарда.\nЎтган йилда КХДР БМТ резолюциясини бузган ҳолда икки марта ер ости атом бомбасини портлатиб, 20дан ортиқ баллистик ракета синовини ўтказганди.\nАҚШ ва КХДР саммитини тайёрлаш учун Америка делегацияси Сингапурга йўл олади\n22:00 / 26.05.2018\nКХДР ва Жанубий Корея етакчилари Пханмунжомда иккинчи учрашувни ўтказишди\n16:50 / 26.05.2018